open-index/open-wikipedia-markdown huggingface dataset:
బసవ సాగర్ ఆనకట్ట

బసవ సాగర్ ఆనకట్ట భారతదేశంలో కర్ణాటక రాష్ట్రం లోని యాద్‌గిర్ జిల్లా పరిధిలో ఉన్న నారాయణపూర్ లో కృష్ణా నది వద్ద నిర్మించబడిన ఆనకట్ట. ఇది కేవలం నీటిపారుదల కోసం అనే, ఒకే ఒక ఉద్దేశంతో నిర్మించబడింది.

బసవ సాగర్ ఆనకట్ట కృష్ణా నదికి అడ్డంగా నిర్మించబడింది, దీనిని నారాయణపూర్ డ్యామ్ అని కూడా అంటారు. ఇది కర్ణాటక రాష్ట్రం లోని యాదగిర్ జిల్లాలో నారాయణపూర్ లో ఉంది. యాదగిర్ రాయచూర్ నియోజకవర్గం చెందిన చారిత్రక విలువ కలిగిన ఒక ప్రసిద్ధ జిల్లా. ఈ ప్రదేశం బీజాపూర్ జిల్లా నకు దగ్గరగా ఉంటుంది. బసవ సాగర్ ఆనకట్ట ఒకే ప్రయోజనం ఉద్దేశించిన నీటిపారుదల ప్రాజెక్ట్ కానీ తాగడం కోసం నీటి ఉత్పత్తి, దిగువ నీరు విద్యుత్ ఉత్పత్తి కోసం ఈ ఆనకట్ట యొక్క కొన్ని ఫంక్షన్లు ఉన్నాయి. ఇది (ఈ ప్రాజెక్ట్) 31,47 టిఎంసి అంచనా సామర్థ్యం ఉంది. 1982 లో ఈ ఆనకట్ట నిర్మాణం కోసం సుమారు 50 కోట్ల పట్టింది. 

## సాంస్కృతిక ప్రాముఖ్యత, ప్రకృతి దృశ్యాలు
నారాయణపూర్ గొప్ప సాంస్కృతిక ప్రాముఖ్యతను, ప్రకృతి దృశ్యాలు కలగలిసిన ఒక ప్రదేశం. అత్యద్భుతమైన అందాన్ని అనుభవిస్తున్నట్లు ఇక్కడ నుండి ఒక ప్రముఖ పర్వత శిఖరం ఉంది. అలాగే ఈ స్థలం యురేనియం సమృద్ధిగా, విస్తారమైన సహజ వనరులను కలిగి ఉంది. ఈ ప్రాంతంలో జలపాతాలు, కొండ, ప్రముఖ దేవాలయాలు మొదలయినవి ఉన్నాయి.

## సమీప పర్యాటక ఆకర్షణలు
వివిధ పర్యాటక ఆకర్షణలు అన్వేషించడానికి ఎంచుకోవచ్చు, వాటిలో కొన్ని క్రింద ఇవ్వబడ్డాయి:

* ధబ్ దాబి జలపాతాలు
* చింతనల్లి ఘావి సిద్దేశ్వర ఆలయానికి ప్రసిద్ధిగాంచిన ఒక ప్రసిద్ధ ప్రదేశం
* భీమ నది మీద వంతెన నిర్మించారు. 
* నిద్రించు బుద్ధుడు - ఒక స్లీపింగ్ బుద్ధ వంటి అద్భుతంగా 4 కొండలు (హిల్స్)
* వాగనజెర ఫోర్ట్

## చేరుకోవడానికి ఎలా
యాదగిర్ చాలా పెద్ద రైల్వే స్టేషను ఉంది. ఇది ఆంధ్ర-కర్ణాటక ప్రాంతంలో అతిపెద్దదిలో ఒకటి, ఈ ప్రదేశం రెండు ప్రధాన నగరాలు, గుల్బర్గా, రాయచూర్ మధ్య ఉంది. ఇది గుల్బర్గా నుండి 71 కిలోమీటర్ల, రాయచూర్ నుంచి 69 కిలోమీటర్ల దూరంలో ఉంది. ప్రధాన నగరాలయిన హుబ్లి హైదరాబాద్, బెంగుళూర్, రాయచూరు, బెల్గాం, బెల్లారే, మొదలైన వంటి నుండి అనేక బస్ మార్గాలు ఉన్నాయి.

## ఇవి కూడా చూడండి
* కర్ణాటక రాష్ట్రం ఆనకట్టలు, జలాశయాలు జాబితా
* భారతదేశం ఆనకట్టలు, జలాశయాలు జాబితా
## మూలాలు

## ఇతర లింకులు

వర్గం: కర్ణాటకలో కృష్ణా నదిపై ప్రాజెక్టులు
వర్గం:కర్ణాటక లోని ఆనకట్టలు
వర్గం: యాద్గిర్ జిల్లా
బంగారురెడ్డిపాలెం

"బంగారురెడ్డిపాలెం" బాపట్ల జిల్లా, కర్లపాలెం మండలానికి చెందిన రెవెన్యూయేతర గ్రామం.

ఈ గ్రామం కర్లపాలెం గ్రామ పంచాయతీ పరిధిలోని శివారు గ్రామం.

## దర్శనీయ ప్రదేశాలు/దేవాలయాలు
శ్రీ కోదండరామస్వామివారి ఆలయం.

## మూలాలు
* ఈనాడు గుంటూరు రూరల్/పొన్నూరు; 2014, నవంబరు-1; 2వపేజీ

వర్గం:కర్లపాలెం మండలం లోని రెవెన్యూయేతర గ్రామాలు
తెలుగు భాషోద్యమ సమితి, తిరుపతి

**తెలుగు భాషోధ్యమ సమితి, తిరుపతి ** తెలుగు భాష పరిరక్షణ కొరకు, తెలుగు భాష వికాశం కొరకు తిరుపతిలో 2005 వ సంవత్సరంలో ఏర్పడిన సంస్థ.

 
thumb|తెలుగు వికీపీడియా సభలో ప్రసంగిస్తున్న సాకం నాగరాజు

## నిర్వాహకులు
# సాకం నాగరాజ: వ్వవస్థాపకులు. 
# గంగవరపు శ్రీదేవి., అధ్యక్షురాలు., 
# పేరూరి బాలసుబ్రమణ్యం. ప్రధాన కార్య దర్శి

## ప్రాచీన హోదా
తెలుగు భాషకు ప్రాచీన హోదా సాధించుకోవడానికి ఉద్యమ స్థాయిలో పనిచేయడానికి.............. (ప్రస్తుతం తెలుగు భాషకు ప్రాచీన భాష హోదా ఇవ్వబడినది)

## ప్రపంచ పుస్తక పఠన దినం
ప్రపంచ పుస్తక దినం అయిన 11, సెప్టెంబరు నాటి నుండి ఒక వారంపాటు పుస్తక పఠన వారోత్సవాన్ని ప్రతి సంవత్సరం నిర్వహించడము. పాఠశాలలు, కళాశాలలు, ఇతర విద్యాసంస్థలకు వెళ్ళి పుస్తక పఠన ప్రాముఖ్యాన్ని విద్యార్థులకు వివరించి పుస్తక పఠన ప్రాముఖ్యతను వారికి వివరించడము. విద్యార్థుల చేత పుస్తకాలను చదివించడము. ఈ సందార్భంగా... ఈ సంస్థ ప్రచురించిన, ఇతర పుస్తకాలను విద్యార్థులకు ఉచితంగా పంపిణి చేయడము.

## తెలుగు కవుల, రచయితల జయంతి
తెలుగు కవుల, రచయితల జయంతి, శతజయంతి ఉత్సవాలను ప్రతి ఏడు నిర్వహించడము, ఆయా కవుల, రచయితల వారి రచనలను ప్రశంసిస్తూ పుస్తకావిష్కరణ నిర్వహించడము.

## ప్రచురణలు
ఇంతవరకు ప్రచురించిన పుస్తకాలు: 1.తెలుగు పద్యం మానాన్నా ..., 2.చిత్తూరు కథ, 3. విద్యార్థులకొరకు శ్రీశ్రీ., 4. పుస్తకం సాక్షిగా మొదలగునవి ప్రచురించ బడ్డాయి.

## ఈ సమితిలో సభ్యులు
రచయితలు, ఉపాద్యాయులు, ఉద్యోగులు, తిరుపతిలో పుస్తక ప్రియులు, వైద్య వృత్తి కారులు, కళాకారులు, వంటి వివిధ వర్గాలకు చెందిన వారు ఈ సమితిలో సభ్యులుగా ఉన్నారు.

## సాహిత్య సభలు

కేంద్ర సాహిత్య అకాడమీ, సంయుక్త సహకారంతో. ఆంధ్ర ప్రదేశ్ అభ్యుదయ రచయిల సంఘం. (అరసం) కలిసి సాహిత్య సభలను నిర్వహించడము.

## తెలుగు భాష  బ్రంహోత్సవాలు
తెలుగు భాష సంయుక్త వికాస వేదిక
2004, 2005, 2006 సంవత్సారాలలో వరుసగా తిరుపతిలో జరిగిన తెలుగు భాష బ్రహ్మోత్సవాల నిర్వహణకు బాగా స్వామిగా వుండి సంపూర్ణ సహకారము అందించింది.

## గుర్తింపు
తిరుపతిలో అనేక పర్యాయాలు, సాహిత్య భాషా కార్యక్రమాలను దిగ్విజయంగా నిర్వహించిన ప్రతిష్ఠాత్మక సాహిత్య సంస్థగా ఈ సంస్థకు గుర్తింపు ఉంది.

## మూలాలు
సాక్షి చిత్తూరు. 13.9.2008

వర్గం:సంస్థలు
వర్గం:2005 స్థాపితాలు
వర్గం:తెలుగు భాషాసంస్థలు
ఆంగ్ల వికీపీడియా

**ఇంగ్లీష్ వికీపీడియా** లేదా **ఆంగ్ల వికీపీడియా** అనగా ఉచిత ఆన్లైన్ ఎన్సైక్లోపీడియా వికీపీడియా యొక్క ఆంగ్ల ఎడిషన్. ఇది 2001 జనవరి 15 న స్థాపించబడింది, జూలై 2012 నాటికి నాలుగు మిలియన్ల వ్యాసాలకు చేరుకుంది, ఇది వికీపీడియా మొదటి సంచిక, సెప్టెంబరు 2014 నాటికి అత్యధిక వ్యాసాలు కలిగినదిగా ఉంది  నవంబరు 2014 నాటికి అన్ని వికీపీడియా వ్యాసాలలో దాదాపు 13.7% ఆంగ్ల ఎడిషన్ కు చెందినవి. ఈ వాటా క్రమంగా, ఇతర భాషలలో వికీపీడియా అభివృద్ధి చెందడం వలన 2003లో 50% కంటే ఎక్కువ పడిపోయింది.
04-11-2014 నాటికి ఇందులో 46,38,806 వ్యాసాలు ఉన్నాయి. డిసెంబరు 2012లో ఇంగ్లీషు వికీపీడియాలోని వ్యాసాలలోని టెక్స్ట్ అంతా కలిపి సుమారు 9.7 గిగాబైట్లు ఉంది.
సింపుల్ ఇంగ్లీష్ వికీపీడియా ఒక వైవిధ్యమైనది, ఇందులో చాలా వ్యాసాలు సరళీకృత స్థాయి ఆంగ్ల పదజాలం ఉపయోగించి వ్రాస్తారు. అలాగే పాత ఇంగ్లీష్ (ఆంగ్లిస్క్/ఆంగ్లో-సాక్సన్) వికీపీడియా కూడా ఉంది.

## మూలాలు

వర్గం:వికీపీడియా
కావ్యగంగ

ఈ కావ్యసంపుటిని బెళ్లూరి శ్రీనివాసమూర్తి రచించాడు. దీనిలో మూడు కావ్యాలున్నాయి.
# తెలుగు పొలము
# మహాత్యాగి
# అపశ్రుతి
ఈ **కావ్యగంగ** కావ్యసంపుటిని మైసూరు యూనివర్సిటీ వారు డిగ్రీ పాఠ్యగ్రంథంగా ఎంపిక చేశారు.

## తెలుగు పొలము
ఈ కృతిని కవి తన జన్మస్థానమైన తెలుగు మాగాణము నందు అభిమానము వ్యక్తము చేస్తూ అభివర్ణనాత్మకముగా రచించాడు. తన ప్రజల సుగుణసంపదలను కవి ఎంతో ఆత్మాభినివేశముతో గానము చేస్తున్నాడు.
## మహాత్యాగి
గౌతమ బుద్ధుని జీవితాన్ని సంస్కరిస్తూ వ్రాసిన కావ్యము.

## అపశ్రుతి
పసిగుడ్డుగా వున్న కూతురు మరణముచే కలిగిన విషాదము ఈ కావ్యముగా పరిణమించింది.

## ఉదాహరణలు

తెలుగున్ కర్షకు లేలెడు
పొలములకు సమీపమందె పొమ్ము, ప్రశాంత
స్థలముల నిర్మలకుల్యా
జలకణముల చలువ హృదయశాంతి ఘటింపన్

వర్షాకాలంబగుచో
హర్షంబున జూచు పుణ్య మబ్బున్ నీకున్
కర్షక జీవనములు - ది
వ్యర్షి ప్రాయములు, విడువ కవకాశంబుల్

వరిమళ్లనిగమపట్టుల
వరుసలు వరుసలు బలాకవర్గముగని సుం
దరస్వర్గ భ్రాంతిన్‌గని
పరవశతను గాంతు - నేన పలుకగనేలా!
(**తెలుగు పొలము నుండి**)

దర్శనీయము లంబినీ ధన్యభూమి
శాక్యముని చంద్రులకు నాడు జన్మభూమి -
వివిధ సారస్వతానేక విధ రస ప్ర
మత్త కవితల్లజ మరందమధుల లేఖి
నీ గళత్కావ్య నిర్నిద్రగతులు
పూచెనో దివ్య సౌందర్య ముగ్ధరీతి
నాడు నేడును - నెంత పుణ్యస్థలంబు.

అమల తరువాటికా మనోహరము, శ్రావ్య
తర శకుంత రుతామోద కరము, అంబ
ప్రసవబాధ సహించిన వన్యతలము
లంబినీ భూమి మధుర మార్గములయందు

నీదు తొలియేడ్పులోభావనిబిడమైన
యేమి సందేడమున్నదోయీ! తపస్వి!
గౌతమా! నీవు పుట్టిన కాననంపు
శోభలో నాదు హృదయంబు సొక్కిపోయె
(**మహాత్యాగి నుండి**)

## మూలాలు

వర్గం:తెలుగు పుస్తకాలు
వర్గం:1957 పుస్తకాలు
యోగనృసింహ క్షేత్రం (ధర్మపురి)

ధర్మపురి తెలంగాణాలోని ఒక ప్రముఖ పుణ్యక్షేత్రం, తీర్థరాజం. శ్రీ లక్ష్మీనృసింహుడు యోగనారసింహుడిగా, ఉగ్ర నారసింహుడిగా రెండు అవతారాల్లో ఇక్కడ కొలువై ఉన్నాడు. ఉత్తర తెలంగాణాలోని కరీంనగర్ జిల్లాకు ఉత్తరంగా 65 కిలోమీటర్ల దూరంలో, జగిత్యాలకు 27 కిలోమీటర్ల దూరంలో గోదావరి నదీతీరాన ఈ క్షేత్రరాజం ఉంది. ఇక్కడ గోదావరి నది దక్షిణవాహినిగా ప్రవహించుచు తన పవిత్రతను చాటుకొనుచున్నది. ఎంతో ప్రాచీన సంస్కృతీ సంప్రదాయాలు, చరిత్ర కలిగిన ఈ క్షేత్రం ప్రాచీన కాలంనుంచి వైదిక విద్యలకు, జ్యోతిశ్శాస్త్రానికి ప్రముఖస్థలముగా పేరొంది నేటికీ సాంప్రదాయ వేదవిద్యలకు నెలవైయున్నది. 
## స్థల పురాణం
పూర్వకాలములో ధర్మవర్మ అనే మహారాజు నృసింహుడిని గూర్చి తపమాచరించగా, నృసింహుడు అతని తపస్సుకు మెచ్చి లక్ష్మీ సమేతుడై యోగ నారసింహుడుగా ఈ క్షేత్రమందు అవతరించెను. ధర్మపురి క్షేత్రం పితృకర్మలకు, కుజదోష నివారణకు ప్రసిద్ధము. కుజదోషమున్న వారు ఈ క్షేత్రమందు స్వామివారికి కళ్యాణము చేయించిన వారి కుజదోష నివారణము జరిగి శీఘ్రంగా వివాహమవటం ఇక్కడి క్షేత్ర మహాత్మ్యం. సాధారణంగా కుజదోషం అంటే వివాహానికి ముందే దానికి సంబంధించిన పరిహారక్రియలు చేసుకోవటం చేస్తుంటారు. కొన్ని సార్లు కుజదోషం ఉన్నట్లు తెలియక వివాహం చేసుకోవటం జరుగుతుంది. అటువంటి సందర్భాల్లో వివాహానంతరం వైవాహిక జీవితం సమస్యల పాలవటం కద్దు. ధర్మపురి క్షేత్రం వివాహానంతరం కుజదోషం కారణంగా వచ్చే సమస్యలకు మంచి పరిహారం. దంపతులు ఇక్కడ గోదావరి తీరంలో సరిగంగ స్నానాలాడి, స్వామివారిని అర్చించినచో ఎటువంటి వైవాహిక సమస్యలైనా ఇట్టే తొలగిపోతాయి.
ఇక్కడ ఒక కవి అయిన కాకుత్సం శేషప్ప కవి
శ్రీ నరసింహ శతకం రచించాడు.

స్కాంద పురాణములో ధర్మపురి క్షేత్రమహత్యము వర్ణింపబడియున్నది. పూర్వం బలివర్మ అనే రాజు ఉండేవాడు.అతనికి అల్పాయుష్కుడైన కుమారుడు కలుగగా దర్మయాగం జరిపినందువలన ఆ కుర్రవాడు చిరంజీవుడైనాడు.అతడే ధర్మవర్మ, ధర్మయాగం జరిపించిన గ్రామానికి ధర్మపురి అను పేరుపెట్టి, దాన్నే రాజధానిగా చేసుకొని ఆంధ్రదేశాన్ని పాలించాడు. పూర్వం బ్రహ్మాది దేవతలు ధర్మవర్మ మహారాజును నృసింహుని గూర్చి తపస్సు చేయవలసినదిగా ప్రేరేపించారు.అతడు తపస్సు చేయగా స్వామి అక్కడ వెలిసారు. ఫాల్గుణ శుద్ధంలో స్వామి కల్యాణం జరుగుతుంది.ధర్మశర్మ, ధర్మవర్మ, ధర్మదాసుగా స్వామిని మూడు జన్మలలో అర్చించిన ధర్మజీవికి ఇది నెలవు. సాధ్వీమణి శ్రీసత్యవతీదేవి ఇక్కడ గోదావరీ తీర్ధమున స్నానమాడి తన్ జీవితేశ్వరుడగు ధర్మాంగద ప్రభువును సర్పరూపమునుండి విముక్తి గావించి సుందర మనిషి రూపము వచ్చునట్లు చేసిందిచ్చటనే. ఆ పతివ్రత తన పాతివ్రత్యమహత్యాన్ని నిరూపించడానికి ఇసుకతో నిర్మించిన స్తంభం ఇప్పటికీ భక్తులకు సత్యనిదర్శనముగాఉన్నది. బ్రహ్మాదిదేవతలు, మహర్షులు, ఋషులు, మునులు మహాభక్తులు ఇచ్చట స్వామిని అర్చించి తరించారు.

భూషణవికాసధర్మపుర నివాస!దుష్ట సంహార! నరసింహ! దురితదూర! అనే మకుటం తో శతకం ఉంటుంది.

### చరిత్ర
ఎంతో ప్రాచీన సంస్కృతీ సంప్రదాయాలు, చరిత్ర కలిగిన ఈ క్షేత్రం ప్రాచీన కాలంనుంచి వైదిక విద్యలకు, జ్యోతిశ్శాస్త్రానికి ప్రముఖస్థలముగా పేరొంది నేటికీ సాంప్రదాయ వేదవిద్యలకు నెలవైయున్నది. శాతవాహనులు, బాదామి చాళుఖ్యులు కళ్యాణి చాళుఖ్యులు, కాలంలో ఈ ఆలయం ఉన్నతి స్థితిలో వున్నట్లు తెలుస్తున్నది. నైజామ్ కాలంలో కూడా ఈ ఆలయం మంచి అభివృద్ధి పదంలో వుండేది. సా.శ. 1309లో అల్లాయుద్దిన్‌ఖిల్జి ధర్మపురి ఆలయాల పై దాడి చేసి నాసనం చేశాడని చరిత్ర వల్ల తెలుస్తున్నది.

## మూలాలు

## ఇతర లింకులు

వర్గం:తెలంగాణ దేవాలయాలు
వర్గం:జగిత్యాల జిల్లా
వర్గం:జగిత్యాల జిల్లా పుణ్యక్షేత్రాలు
తిరుపతి విమానాశ్రయం

**తిరుపతి విమానాశ్రయం** (రేణిగుంట విమానాశ్రయం)  భారతదేశము లో ఆంధ్రప్రదేశ్ రాష్ట్రములోని తిరుపతి జిల్లాలో రేణిగుంట వద్ద ఉంది.  తిరుపతి నగరం నుండి 14 కి.మీ. దూరంలో ఉంది. 

## చరిత్ర
జనవరి 2012 లో ప్రభుత్వం రాత్రి ల్యాండింగ్ సౌకర్యాలు ఈ విమానాశ్రయం వద్ద ఫిబ్రవరి 2013 నాటికి ఏర్పాట్లు, అంతర్జాతీయ స్థితికి నవీకరణ కొరకు 400 ఎకరాల భూమి కొనుగోలు వంటివి జరుగుతాయని ప్రకటించింది. అక్టోబరు 2008 8 న, భారతదేశం ప్రభుత్వం తిరుపతి విమానాశ్రయం  నవీకరణ విషయాన్ని ప్రకటించింది. తిరుపతి ప్యాకేజీలు.

## ఎయిర్లైన్స్, గమ్యస్థానాలు

## ఇవి కూడా చూడండి
* ఆంధ్రప్రదేశ్ విమానాశ్రయాల జాబితా

## మూలాలు

## బయటి లింకులు

* 

వర్గం:భారతదేశంలో విమానాశ్రయాలు
వర్గం:ఆంధ్రప్రదేశ్ విమానాశ్రయాలు
వర్గం:తిరుపతి రవాణా వ్యవస్థ
వర్గం:తిరుపతి భవంతులు నిర్మాణాలు
వర్గం:విమానాశ్రయాలు
వర్గం:తిరుపతి నగరం
దైద అమరలింగేశ్వర స్వామి

**అమరలింగేశ్వరుడు** ఉత్తరవాహినిగా ప్రవహించే కృష్ణానది ఒడ్డున ప్రకృతి సిద్దమైన బిలం (గుహ)లో  కొలువై ఉన్నాడు. ఈ కొండ గుహలోగల ఆలయంలో కొన్ని వందల సంవత్సరాల క్రితం శివుడు స్వయంభువుగా శివలింగం రూపంలో వెలసి భక్తుల నీరాజనాలను అందుకుంటున్నాడు. కార్తీకమాసం, ప్రతి సోమవారం భక్తులు అధికసంఖ్యలో విచ్చేసి స్వామివారిని దర్శించుకుంటారు. కృష్ణానదిలో స్నానాలు ఆచరించి తడిబట్టలతో బిలంలో 900 మీటర్లు నడచి ఈ పుణ్యస్థలంలో భక్తులు అమరలింగేశ్వరుని దర్శించుకుంటారు. 
## చరిత్ర
గుంటూరు జిల్లా, గురజాల నుంచి 12 కిలో మీటర్లు, పులిపాడు, దైద మార్గం నుంచి 5 కి.మీలో ఈ శైవ క్షేత్రం ఉంది. వాడపల్లిలో అగస్త్య మహర్షి అగస్త్యేశ్వరస్వామిని ప్రతిష్ఠించారు. ఆ క్షేత్రం సమీపంలోని ఈ బిలాన్ని అగస్త్య మహర్షి తపస్సు కోసం ఉపయోగించారని ఇక్కడి వారు చెపుతారు. ఆ తరువాత 2019 నాటికి 120 సంవత్సరాల క్రితం పులిపాడు గ్రామస్థులు కాండ్ర రామయ్య, పోట్ల హనుమయ్య తదితరులు ఆ బిలం సమీపంలో పశువులు కాచుకుంటుండగా మంత్రోచ్చారణలు వినిపించాయి. దీంతో వారు ఆ శబ్దం వచ్చిన దిశగా వెతగగా బండరాళ్ళ మాటున బిలద్వారం కనపడింది. దీంతో గ్రామస్థుల సహాయంతో తాడులు కట్లుకుని బిలం లోపలికి ప్రవేశించారు. ఆ ఇరుకైన బిలంలో కొంతదూరం ప్రయాణించగా అక్కడ వారికి దివ్యలింగాకారం సాక్షాత్కరించింది. అక్కడ పూజలు జరిగిన ఆనవాళ్ళను వారు గమనించారు.నాటి నుంచి ఈ బిలంలోని శివలింగం  శ్రీ అమరలింగేశ్వరస్వామిగా భక్తుల పూజలతో ఆ క్షేత్రం విరాజిల్లుతుంది.
## దర్శనం
అమరలింగేశ్వరస్వామిని దర్శించటం కష్టంతో కూడుకుంది. బిలం లోపల వందల మీటర్ల దూరంలో కొలువైనందున వృద్దులు, మహిళలు, చిన్నారులకు స్వామిని దర్శంచుకునేందుకు ఇబ్బందులు పడుతారు. బిలం లోపకి వెళ్లటానికి, బయటకు రావటానికి వేరువేరు మార్గాలు ఉన్నాయి. లోపల ఇరుకైన మార్గం ఉంటుంది. అక్కడక్కడ ఒంగి, కూర్చుని వెళ్ళవలసి వస్తుంది. బిలం లోపలకి ప్రవేశించిన తరువాత 500 మీ. దూరంలో అమరలింగేశ్వరస్వామి కొలువైన ప్రాంతానికి చేరుకుంటారు. అక్కడ ఆ స్వామికి కృష్ణానది నుంచి తీసుకొచ్చిన నీటితో అభిషేకం చేసి పూజలు చేస్తారు. ఆ తరువాత మరో 500 మీ. నడక సాగిస్తే బిలం బయటకు వస్తాం.
## ఇతర మార్గాలు
బిలం లోపల నడక దారిలో ఇతర మార్గాలు కనపడతాయి.అవి శ్రీశైలం, కాశీ, ఎత్తిపోతల జలపాతం, గుత్తికొండ బిలం ప్రాంతాలకు వెళ్లే మార్గాలని ఇక్కడివారు చెపుతారు. కొందరు ఈ మార్గాల్లో వెళ్ళి కనపడకుండా పోయారని చెపుతుంటారు.
## నమ్మకం
ఇక్కడి స్వామి కోరిన వరాలు తీర్చే కొంగుబంగారం అని భక్తుల విశ్వాసం. సోమవారం రోజున కృష్ణానదిలో స్నానం చేసి తడిబట్టలతో ఆ లింగాకారుని తాకి, కృష్ణా జలాలతో అభిషేకించి, ఆ రాత్రి నిద్రచేస్తే ఎంతటి కోరికలైనా తీరతాయని భక్తులు నమ్మకం. బిలంలో గర్భాలయం పైన ఆరిచెట్టు ఉంది. పిల్లలు లేనివారు ఆరిచెట్టుకు ప్రదక్షిణలు చేసి ఉయ్యాలకడితే సంతానం కలుగుతుందటారు.

## చిత్ర మాలిక

దస్త్రం:Daida0 (39).jpg|దైద అమరలింగేశ్వరస్వామి
దస్త్రం:Daida (65).jpg|దైద అమరలింగేశ్వరస్వామి గుహ ద్వారం


## మూలాలు

వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు


## వెలుపలి లంకెలు
నందగిరి ఇందిరాదేవి

**నందగిరి ఇందిరాదేవి** (సెప్టెంబరు 22, 1919 - జనవరి 22, 2007) తొలి తరం తెలంగాణ కథారచయిత్రి, సాంఘిక సేవకురాలు.

## జననం - విద్యాభ్యాసం
ఇందిరాదేవి సెప్టెంబరు 22, 1919 న హనుమకొండలో జన్మించింది. ఈమె తండ్రి వడ్లకొండ నరసింహారావు సంఘ సేవకుడు. నారాయణగూడ బాలికల పాఠశాలలో ప్రాథమిక విద్యాభ్యాసం పూర్తిచేసి తర్వాత ముంబై లోని శ్రీమతి నాతీబాయి దామోదర్ థాకర్సే మహిళా విశ్వవిద్యాలయంలో చదివి, 1937లో బి.ఎ. పట్టబద్ధురాలైంది.

## రచనా ప్రస్థానం
పధ్నాలుగో ఏటే పాఠశాల తరపున సాహిత్య సంచికల్ని వెలువరించింది. ఆమె అనేక సామాజిక, సాంసృతిక ఉద్యమాల్లో పాలు పంచుకునేది. ఆంధ్రయువతి మండలి వ్యవస్థాపకులలో ఆమె ఒకరు. ఇందిరాదేవి సాంఘిక సంస్కరణోద్యమ సారథిగా ఎన్నో పోరాటాలు చేసింది. వాటిలో ముఖ్యమైనది బాల్య వివాహాల పట్ల నిరసన. అందువల్లనే తాను స్వయంగా యుక్తవయస్కురాలు అయిన తర్వాతనే ఆమె వివాహం చేసుకున్నది. 1937లో నిజామాబాదులో జరిగిన ఆంధ్ర మహాసభకు అనుబంధంగా జరిగిన ఆంధ్రమహిళాసభలకు ఇందిరాదేవి అధ్యక్షత వహించింది.

నిజాం పాలనాకాలంలో హైదరాబాదు రేడియో కేంద్రం నుంచి ప్రసారమైన ‘నషర్’ కార్యక్రమాల్లో పాల్గొనేది. చాలా రేడియో ప్రసంగాలు వ్రాసింది. సంసార, కుటుంబ సంబంధమైన ఇతివృత్తాలతో వ్రాసిన ఇందిరాదేవి కథలు, వ్యావహరిక భాషలో, సరళ శైలిలో ఉన్నాయి. తన కథల్లో వరంగల్ జిల్లా ప్రజా జీవితాన్ని చిత్రించింది. తన కథలలో స్త్రీ పురుషుల మనస్తత్వాలను సుకురమారంగా చిత్రించింది. ఆమె వ్రాసిన కథలు భారతి, గృహలక్ష్మి, ఆంధ్రజ్యోతి, చిత్రగుప్త, ఆంధ్ర కేసరి, శోభ, ప్రజామిత్ర, వనితాజ్యోతి వంటి ప్రముఖ పత్రికల్లో ప్రచురితమయ్యాయి. తను వ్రాసిన కథలను సంపుటిగా అచ్చు వెయ్యకపోయినా, దాదాపు ఆరు దశాబ్దాల (6 decades)పాటు రచించిన రేడియో ప్రసంగాల్లో ప్రముఖమైన వాటిని ఎంపికచేసి ఆమె “మసకమాటున మంచి ముత్యాలు” పేరుతో 1995లో అచ్చువేసుకుంది. కుటుంబ వ్యవస్థ, స్త్రీ పురుష సంబంధాల్లోని వైరుధ్యాలు, సామాజిక సమస్యలు, మనిషి మనస్తత్వ వైచిత్రి వంటి అనేక అంశాల్ని ఇతివృత్తాలుగా చేసుకొని ఆమె ‘వాయిద్యం సరదా’, ప్రథమ పరిచయం’, ‘ప్రాప్తం’, ‘ఏకాకి’ వంటి చాలా కథలు వ్రాసినా, సుమారు పాతిక మాత్రమే లభ్యమైనాయి. వాటిల్లో మనుషుల్లోని సున్నితమైన మానసిక విశ్లేషణని ఆవిష్కరిస్తూ వ్రాసిన కథ ‘పందెం’ ప్రముఖమైనది.

ఈమె భర్త నందగిరి వెంకటరావు వృత్తి రీత్యా న్యాయవాది. తొలితరం తెలంగాణ కథకుల్లో అగ్రగణ్యుడు. ఆంగ్ల, తెలుగు, ఉర్దూ భాషల్లో ప్రసిద్ధ కథా రచయిత. 1926-35 సంవత్సరాల మధ్యకాలంలో 50కి పైగా కథలు వ్రాశాడు. ‘గిరి’ అనే కలం పేరుతో భారతి, ఉదయిని, కృష్ణాపత్రిక, సమదర్శిని, సుజాత, గోలకొండ పత్రికల్లో ఈ కథలు అచ్చయ్యాయి. ఈయన 1935లోనే ప్రథమ అఖిలాంధ్ర కథకుల సమ్మేళనాన్ని హైదరాబాదులో నిర్వహించాడు.

2006లో తెలుగు విశ్వవిద్యాలయం, ఇందిరాదేవిని హాస్యరచనలకుగాను ధర్మనిధి పురస్కారానికి ఎంపికచేసింది.

## రచించిన కథలు
# ఆడవారికి అలుక ఆనందం
# ఎవరి తరమమ్మా ఉద్యోగితో కాపరం
# ఒక వానరోజున మా ఇంట్లో...
# గంగన్న
# పందెం	
# మా వారితో బజారుకు
# మావారి పెళ్ళి
# రూల్సు ప్రకారం మాయిల్లు
# వాయిద్యం సరదా		
# విషమ సంఘటన
వంటి కథలు రచించింది.

## మరణం
ఇందిరాదేవి అవసానదశలో 1998 నుండి అమెరికాలో తన కుమారుల వద్ద ఉంది. జనవరి 22, 2007 న ఆమె షుగర్‌ల్యాండ్, టెక్సస్ (హ్యూస్టన్ సబర్బు) లో తుది శ్వాస విడిచింది.

## మూలాలు

వర్గం:1919 జననాలు
వర్గం:2007 మరణాలు
వర్గం:తెలుగు రచయిత్రులు
వర్గం:వరంగల్లు పట్టణ జిల్లా రచయిత్రులు
వర్గం:వరంగల్లు పట్టణ జిల్లా మహిళా సామాజిక కార్యకర్తలు
నిక్ వాలెండా

**నిక్ వాలెండా** (జననం: 1979 జనవరి 24) ఒక అమెరికన్ ఆక్రోబాట్, ఏరియలిస్ట్, డేర్డెవిల్, హై-వైర్ కళాకారుడు, రచయిత. ఇతను భద్రతా వలయం లేకుండా తన హై-వైర్ ప్రదర్శనల ద్వారా ప్రసిద్ధి చెందాడు. ఇతను తొమ్మిది గిన్నిస్ వరల్డ్ రికార్డ్స్ కలిగి ఉన్నాడు, ముఖ్యంగా 2012 జూన్ 15 న నయాగరా జలపాతంపై నేరుగా కట్టబడిన టైట్‌రోప్‌పై నడిచిన మొదటి వ్యక్తి, అయితే చట్టం సూచించిన మేరకు భద్రత కొరకు జాగ్రతలు తీసుకున్నాడు. ఇతను 2014 నవంబరు 2న 454 అడుగుల ఎత్తయిన రెండు భవంతుల మధ్య వేలాడదీసిన తాడుపై ఎలాంటి ఆధారం లేకుండా నడిచి చరిత్ర సృష్టించాడు. షికాగో నదికి ఒకవైపునున్న భవంతి నుంచి మరొకవైపున ఉన్న భవంతికి ఆరున్నర నిమిషాల వ్యవధిలో చేరుకుని నేరుగా, ప్రత్యక్ష ప్రసారాల ద్వారా చూస్తున్న ప్రేక్షకులను సంభ్రమాశ్చర్యాలతో ముంచెత్తాడు. ఈ సాహసానికి ముందు మెరీనా సిటీ టవర్స్ మధ్యలో 1.17 నిమిషాల వ్యవధిలో కళ్లకు గంతలు కట్టుకుని తాడుపై నడిచి మరో ప్రపంచ రికార్డును సృష్టించాడు.

## నయాగరా జలపాతంపై

2012 జూన్ 15న హై వైరు కళాకారుడు నిక్ వాలెండా 116 సంవత్సరాల తరువాత రెండు ప్రభుత్వాల నుండి అనుమతి తీసుకుని ఈ విన్యాసం ద్వారా నయాగరా జలపాతం దాటిన వ్యక్తిగా గుర్తింపు పొందాడు. ఆయన టైట్ రోప్ పొడవు మొత్తం 1,800 అడుగులు. వాలెండా బ్రింక్ సమీపంలో హార్స్ షూ జలపాతం వద్ద ఈ విన్యాసం ప్రదర్శించాడు.

## చిత్రమాలిక

File:Wonderland Walker 2.jpg|కెనడా వండర్ల్యాండ్ థీమ్ పార్క్ వద్ద టైట్‌రోప్ పై నడుస్తున్న వాలెండా


## మూలాలు
* సాక్షి దినపత్రిక - 04-11-2014

వర్గం:1979 జననాలు
వర్గం:జీవిస్తున్న ప్రజలు
వర్గం:అమెరికన్ సహసికులు
వర్గం:గిన్నిస్ బుక్ లో స్థానం పొందినవారు
శ్రీ సత్యసాయి విమానాశ్రయం

* 'శ్రీ సత్య సాయి విమానాశ్రయం' *  (విమానాశ్రయం సంకేతాలు | PUT | VOPN) భారతదేశము లో ఆంధ్రప్రదేశ్ రాష్ట్రములోని శ్రీ సత్యసాయి జిల్లాలో పుట్టపర్తి వద్ద ఉంది. ఈ విమానాశ్రయమునకు భారతదేశం లోని గురువు సత్య సాయి బాబా పేరు పెట్టడం జరిగింది. ఇది ఒక చిన్న విమానాశ్రయం అయినా చార్టర్డ్ విమానాలు కాకుండా వాణిజ్య విమానం కోసం సౌకర్యాలు కలిగి ఉంది . విమానాశ్రయం 1990 సం. నవంబరు 24 న ప్రారంభమయింది. విమానాశ్రయం లోని 1000 మీటర్ల పొడవైన ఎయిర్ స్ట్రిప్‌ను ఎల్ & టి ఈసిసి అనే సంస్థ నిర్మించింది. ఇది తరువాత జెట్ విమానం ఆపరేషన్ కొరకు విస్తరించబడింది. .

## ఎయిర్లైన్స్, గమ్యస్థానాలు
2007 సంవత్సరం వరకు, శ్రీ సత్య సాయి విమానాశ్రయం షెడ్యూల్ తేదీలలో చెన్నై, ముంబై విమానాశ్రయములకు విమాన సేవలు అందించడము జరిగింది. ఈ విమానాలు ఇండియన్ ఎయిర్లైన్స్ ద్వారా నడుపబడ్డాయి, వారి హైదరాబాద్-విశాఖపట్నం సేవల నుండి ఒక విరామంగా జరిగింది. ఈసమయంలో, ఈ విమానాలు ఫ్రీక్వెన్సీ తగ్గింది. ఇండియన్ ఎయిర్లైన్స్ సంస్థ ఎయిర్ ఇండియాతో వారి విలీనాన్ని పూర్తి తరువాత, ఈ విమానాలు సేవలు పనిచేయడం నిలిపివేశాయి. ఈ సమయానికి, ఎయిర్లైన్స్ మాత్రమే ఒక వారం మూడుసార్లు బెంగుళూర్ విమానాలు నడిపింది. 2005 నవంబరు 12 న, తక్కువ ఖర్చుతో నడిచే భారతీయ ఎయిర్ డెక్కన్ ఒక రోజుకు రెండుసార్లు చెన్నై నుండి హైదరాబాద్‌కు, హైదరాబాద్, చెన్నైకు తన కార్యకలాపాలు ప్రారంభించింది. వైమానిక కింగ్‌ఫిషర్ ఎయిర్లైన్స్ లో విలీనం తదుపరి నుంచి ఈ విమానాలు ఎక్కువ కాలం నిలవలేదు. ఆ తర్వాత ఇది కింగ్ ఫిషర్ రెడ్ గా పిలవబడింది. కింగ్ ఫిషర్ రెడ్ బ్రాండ్ పేరు వెంటనే పూర్తిగా కింగ్‌ఫిషర్ విమానాలలో విలీనం అయ్యింది. అయితే, కింగ్‌ఫిషర్, 2008 వరకు కొద్దికాలము సమయం కోసం పుట్టపర్తికి విమానాలు కొనసాగింప చేసింది. ఆ తదుపరి పుట్టపర్తికి అన్ని షెడ్యూల్ విమానాలు అధికారికంగా మూసివేశారు. ఈ విమానాశ్రయం భవిష్యత్తులో నిశ్చితమైన విమానాలు సేవలు అందిస్తుందో లేదో అని ప్రస్తుతం మాత్రము తెలియదు. విమానాశ్రయం ఇప్పటికీ, త్వరిత రవాణా అవసరమయ్యే ఎమర్జంసీ సందర్భాల్లో పుట్టపర్తి హయ్యర్ మెడికల్ సైన్సెస్ శ్రీ సత్యసాయి ఇన్స్టిట్యూట్ ద్వారా ఇది పనిచేస్తుంది.
## ఇవి కూడా చూడండి
* ఆంధ్రప్రదేశ్ విమానాశ్రయాల జాబితా

## మూలాలు

## బయటి లంకెలు
*అధికారిక వెబ్సైట్

వర్గం:విమానాశ్రయాలు
వర్గం:ఆంధ్రప్రదేశ్ విమానాశ్రయాలు
వర్గం:భారతదేశంలో విమానాశ్రయాలు
వర్గం:శ్రీ సత్యసాయి జిల్లా
చినగాదెలవర్రు

**చినగాదెలవర్రు**, బాపట్ల జిల్లా, చుండూరు మండలానికి చెందిన  రెవెన్యూయేతరగ్రామo.

## మౌలిక వసతులు
ఆయుర్వేద వైద్యశాల:- ఈ గ్రామస్తుల సౌకర్యార్ధం, 15 సంవత్సరాల క్రితం, జన్మభూమి నిధులతో ఈ వైద్యశాలకు ఒక పక్కా భవనం నిర్మించినారు. అప్పట్లో ఇక్కడ ప్రతి నిత్యం 20 మంది రోగులకు వైద్య సదుపాయం అందించేవారు. కాలక్రమేణా ఇక్కడి వైద్యులు బదిలీపై వెళ్ళటంతో, ప్రస్తుతం ఈ భవనం నిరుపయోగంగా మారినది.  
## దర్శనీయ ప్రదేశాలు/దేవాలయాలు
శ్రీరామాలయం.
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాదారిత వృత్తులు

## ప్రముఖులు

* కె.ఎస్.ఆర్. కృష్ణమూర్తి: ప్రముఖ రంగస్థల నటులు.

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:చుండూరు మండలం లోని రెవిన్యూయేతర గ్రామాలు
హైదరాబాద్ బుద్ధ విగ్రహం

**హైదరాబాద్ బుద్ధ విగ్రహం** భారతదేశంలోని హైదరాబాద్లో ఉన్న ఒక ఏకశిలా విగ్రహం. ఇది గౌతమ బుద్ధుని యొక్క ఏకశిలా విగ్రహలలో ప్రపంచంలోనే ఎత్తైన ఏకశిలా విగ్రహం. టాంక్‌బండ్ ప్రక్కనున్న హుస్సేన్ సాగర్‌లో 'జిబ్రాల్టర్ రాక్' అనబడే రాతిపైన ఈ పెద్ద బుద్ధ విగ్రహాన్ని అమర్చారు. ఒకే రాతిలో మలచబడిన ఈ విగ్రహం 17.5 మీటర్ల (58 అడుగులు)  ఎత్తు ఉండి 350 టన్నుల బరువుంటుంది. హైదరాబాదుకు 60 కి.మీ. దూరంలో ఉన్న రాయగిరి గుట్టల్లోని రాతితో గణపతి స్థపతి నేతృత్వంలో 40 మంది శిల్పులు రెండు సంవత్సరాలు శ్రమించి ఈ శిల్పాన్ని మలచారు. ఈ శిల్పం 192 చక్రాలు గల వాహనంపై ఇక్కడికి తీసుకురాబడింది. డిసెంబరు 1992లో దీనిని ప్రతిష్ఠించారు. హైదరాబాదు నగర చిహ్నంగా చార్మినార్‌తో పాటు ఈ విగ్రహాన్ని కూడా పలు సందర్భాలలో చూపుతారు.

## చరిత్ర
1983, 1989 మధ్య నందమూరి తారక రామారావు అవిభక్త ఆంధ్రప్రదేశ్ ముఖ్యమంత్రిగా పనిచేశారు. రామారావుగారు తన పదవీకాలంలో ఈ ప్రాంతపు చారిత్రిక వ్యక్తుల యొక్క విగ్రహాలు ప్రతిష్ఠించారు.

## ప్రమాదం
ఈ విగ్రహాన్ని మొదట 1990 మార్చి 10న ప్రతిష్టించే ప్రయత్నం చేయగా అది ఫలించలేదు. హుస్సేన్ సాగర్ లో 91 మీటర్లు తరలించిన తర్వాత విగ్రహం అదుపుతప్పి నీటిలో మునిగిపోయింది. ఈ దుర్ఘటనలో 10 మంది కూలీలు మరణించారు
.

## చిత్రమాలిక


దస్త్రం:Hussain sagar lake.JPG|అభయ ముద్రలో నిలబడివున్న బుద్ధుడు
దస్త్రం:Head part of budda.JPG|సమీప వీక్షణ
దస్త్రం:BuddhaStatueHussainSagar 0188.JPG|సూర్యాస్తమయ వేళ బుద్ధవిగ్రహం
దస్త్రం:Hussain Sagar lake, Hyderabad.jpg|సాయంత్ర వీక్షణ
దస్త్రం:Buddha Statue by kkpbalaji.jpg|వెన్నెలలో
దస్త్రం:Another sculpture.JPG|బుద్ధ విగ్రహం బేస్మెంట్లో ఒక శిల్పం.
దస్త్రం:Bathukamma on Boat in Hussain Sagar Lake in Bathukamma Celebrations at Tank Bund (09.10.2016) 05.jpg|హుస్సేన్ సాగర్ లో గల బుద్ధ విగ్రహం

## మూలాలు

వర్గం:హైదరాబాదు
వర్గం:హైదరాబాదు పర్యాటక ప్రదేశాలు
వర్గం:బౌద్ధ పుణ్యక్షేత్రాలు
వర్గం:బౌద్ధ మతము
తూర్పు జయప్రకాశ్ రెడ్డి

**జగ్గారెడ్డి**గా ప్రసిద్ధి చెందిన తూర్పు **జయప్రకాష్ రెడ్డి** తెలంగాణ రాష్ట్రానికి చెందిన రాజకీయ నాయకుడు. భారత జాతీయ కాంగ్రెస్ పార్టీ తరపున సంగారెడ్డి శాసనసభ నియోజకవర్గం శాసనసభ సభ్యుడిగా ప్రాతినిధ్యం వహించాడు. కౌన్సిలర్‌గా రాజకీయ ప్రస్థానం ప్రాంరంభించి, మున్సిపాలిటి చైర్మెన్‌గా, శాసనసభ్యుడిగా, ప్రభుత్వ విప్‌గా పదవులు నిర్వహించాడు. 2021, జూన్ 28 నుండి తెలంగాణ ప్రదేశ్ కాంగ్రెస్ కమిటీకి వర్కింగ్ ప్రెసిడెంట్ గా ఉన్నాడు.

## జననం, విద్యాభ్యాసం
జయప్రకాశ్ రెడ్డి 1966, జూలై 7న జగ్గారెడ్డి - జామాయమ్మ దంపతులకు తెలంగాణ రాష్ట్రం, సంగారెడ్డి జిల్లా, కంది మండలంలోని ఇంద్రకరణ్ గ్రామంలో జన్మించాడు. పదవ తరగతి వరకు చదువుకున్నాడు.

## వ్యక్తిగత జీవితం
జయప్రకాశ్ రెడ్డికి కె. నిర్మలతో వివాహం జరిగింది. వారికి ఒక కుమారుడు, ఒక కుమార్తె ఉన్నారు.

## రాజకీయ ప్రస్థానం
1986లో భారతీయ జనతా పార్టీ తరఫున సంగారెడ్డి పురపాలక సంఘం కౌన్సిలర్‌గా రాజకీయ ప్రస్థానాన్ని ప్రారంభించి, 1995లో సంగారెడ్డి పురపాలక సంఘం చైర్మెన్ అయ్యారు. 2004లో జరిగిన శాసనసభ ఎన్నికలలో సంగారెడ్డి శాసనసభ నియోజకవర్గం నుంచి తెలంగాణ రాష్ట్ర సమితి పార్టీ తరపున 12వ ఆంధ్రప్రదేశ్ శాసనసభ పోటీచేసి తన సమీప ప్రత్యర్థి అయిన భారతీయ జనతా పార్టీ అభ్యర్థి కె. సత్యనారాయణపై 17,676 ఓట్ల మెజారిటీతో గెలుపొందాడు. అనంతరం కాంగ్రెస్ పార్టీలో చేరాడు. 2009లో కాంగ్రెస్ పార్టీ తరఫున మళ్ళీ 13వ ఆంధ్రప్రదేశ్ శాసనసభకు ఎన్నికై 2012 నుంచి 2014 మధ్య ప్రభుత్వ విప్‌గా పనిచేశాడు. 2014 శాసనసభ ఎన్నికలలో సంగారెడ్డి నియోజకవర్గం నుండి కాంగ్రెస్ పార్టీ తరఫున పోటీచేసి టీఆర్ఎస్ అభ్యర్థి చింతా ప్రభాకర్ చేతిలో 29,814 ఓట్ల తేడాతో ఓటమి పాలయ్యాడు. 2014లో లోక్‌సభ ఎన్నికలకు ముందు భారతీయ జనతా పార్టీలో చేరి ఆ పార్టీ తరఫున మెదక్ లోక్‌సభ నియోజకవర్గం నుండి పోటీచేసి తెరాస చేతిలో ఓడిపోయారు. మెదక్ ఎంపీగా పోటీచేసి ఓడిపోయిన తరువాత 2015లో తిరిగి కాంగ్రెస్ పార్టీలో చేరాడు. 2018 శాసనసభ ఎన్నికలలో సంగారెడ్డి నియోజకవర్గం నుండి కాంగ్రెస్ పార్టీ తరఫున పోటీచేసి టీఆర్ఎస్ అభ్యర్థి చింతా ప్రభాకర్ పై 2,522 ఓట్ల మెజారిటీతో గెలుపొందాడు. ఆయన 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు. 

తెలంగాణాలో కాంగ్రెస్ పార్టీ సంస్థాగత నిర్మాణాన్ని పూర్తి చేసేందుకుగాను టీపీసీసీ చీఫ్ మహేష్ కుమార్ గౌడ్ 2025 జులై 7న ఏర్పాటు చేసిన ఇంఛార్జ్‌లలో భాగంగా జయప్రకాశ్ రెడ్డిని ఉమ్మడి హైదరాబాద్ జిల్లా ఇన్‌చార్జ్‌గా నియమించాడు.

## పదవులు
* 1990: మున్సిపల్ కౌన్సిలర్, సంగారెడ్డి మున్సిపాలిటీ.
* 1995: మున్సిపల్ చైర్మన్, సంగారెడ్డి మున్సిపాలిటీ.
* 09.02.2012 - 19.05.2014: ప్రభుత్వ విప్, ఉమ్మడి ఆంధ్రప్రదేశ్ శాసనసభ.

## మూలాలు

వర్గం:1966 జననాలు
వర్గం:భారత జాతీయ కాంగ్రెస్ నాయకులు
వర్గం:సంగారెడ్డి జిల్లా రాజకీయ నాయకులు
వర్గం:సంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ శాసన సభ్యులు (2018)
వర్గం:సంగారెడ్డి జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
ఆహ్వానము (పుస్తకం)

వివిధ అంశాలతో కూడిన గేయ పద్య సంపుటి ఈ **ఆహ్వానము**. దీనిని వానమామలై వరదాచార్యులు రచించాడు. దేశోద్ధారక గ్రంథమాల  ఈ పుస్తకాన్ని తన 28వ ప్రచురణగా వెలువరించింది.దీనిలో 69 శీర్షికలు ఉన్నాయి.

## మకుటాలు

# అంకితము
# తొలిపలుకు
# విజయగీతి
# నిజమే?
# సర్వసముడు
# చంటిబిడ్డడు
# రైతురాజు (గేయనాటిక)
# మోసము
# ధనము
# కోకిలా!
# ఎవరో?
# విరహాబ్ధి
# పంచశీల
# బుద్ధగీతి
# అపూర్వ దీపావళి 
# నవంబరు 1వ తేది
# పతాక వందనం
# వైష్ణవ గీతము
# మనవి
# లోకాభిరామాయణము
# క్షేత్రయ్య
# వరాల భీమన్న
# కపాలమోక్షము
# రాజప్రముఖుడు నైజాం
# గ్రామోద్ధరణము
# ఆహ్వానము
# ఓ రాజా!
# ఎన్నాళ్ళు?
# సూర్యచక్రము - చంద్రరేఖ
# కాళోజీ కవి
# సమ్మతము
# వల్లభబాయి స్మృతి
# సమగతి
# భాగవతము
# ప్రతాప ప్రశంస

## వివరాలు
ఈ గ్రంథంలో ప్రతాప ప్రశంస, వల్లభభాయి స్మృతి, కాళోజీ కవి అనేవి పద్య శీర్షికలు. రైతు రాజు అనేది గేయనాటిక. మిగిలినవన్నీ గేయాలు. దీనిలో పొలం దున్నడం మొదలుకొని ధాన్యరాశులను ఇంటికి తీసుకు పోవటం వరకు కర్షక జీవితం లోని వివిధ దశలు వర్ణించబడింది. 36 గేయాలలో గాంధీ గురించి కవి కీర్తించాడు. పంచశీల, బుద్ధగీతి, నవంబరు 1వ తేది, పతాక వందనం, రాజప్రముఖుడు నైజాం, గ్రామోద్ధరణము మొదలైన రాజకీయ వస్తురచనలు ఈ పుస్తకంలో ఉన్నాయి. వైష్ణవ గీతము అనేది నరసీమెహతా అనే భాగవతుడు పాడిన హిందీ గేయానికి అనువాదం.

## మచ్చుతునక
ఈ గ్రంథంలోని ఒక గేయం.

**<big>సర్వసముడు</big>**

సర్వసముడోయి బాపూజీ, అత్యంత
నిర్వికారుండు గాంధీజీ                     ||సర్వ||

పాకిపని మొదలుకొని లోకపాలనవరకు           
నాకార్యమే యనుచు నడుముగట్టిన మేటి         ||సర్వ||

ఉమిసిన న్దనను గని భ్రమిసినను రవ్వంత
మార్పేమిలేని బ్రహ్మణ్యుండు బాపూజి           ||సర్వ||

పంచమత్వము జార్జి పంచమత్వముగూడ
ఆకోమటి కర మ్మొకింతె విలువకు తూచె        ||సర్వ||

రాటంపుచక్రమున్ రాజ్యంపు చక్రమును
ఏకరీతిగ ద్రప్ప నెంతేని మొనగాడు             ||సర్వ||

పండ్లుగాని తుపాకిగుండ్లురానీ ప్రీతి
స్మేరాననమ్ముతో నారగించెడి భోక్త              ||సర్వ||

కుడిచినను పస్తులను గడిపినను మొగమందు 
చిరునవ్వు వెన్నెలల కరువులే దేవేళ           ||సర్వ||  


## మూలాలు
# https://archive.org/details/in.ernet.dli.2015.391322 భారత డిజిటల్ లైబ్రరీ పుస్తక ప్రతి
# http://www.pressacademyarchives.ap.nic.in/magazineframe.aspx?bookid=8254 భారతి మాసపత్రిక అక్టోబరు 1958లో గ్రంథ విమర్శ.

వర్గం:1957 పుస్తకాలు
వర్గం: తెలుగు పుస్తకాలు
ఆశా నేగీ

**ఆశా నేగీ** ఒక భారతీయ టెలివిజన్ నటి. ఆమె భారతీయ డాన్స్ షో 'నచ్ బలియే 6' ఆమె భాగస్వామి 'రిత్విక్ ధన్జానీతో పాటు గెలుచుకుంది. ఆమె *పవిత్ర రిష్తా*లో పూర్వి కిర్లోస్కర్ యొక్క పాత్ర పోషించింది.

## జననం

నేగీ ఉత్తరాఖండ్ రాష్టములోని డెహ్రాడూన్లో పుట్టి పెరిగింది. తదుపరి నటనా అవకాశాల కొరకు ఆమె ముంబైకు మారింది. పవిత్ర రిష్తా *లోని ఆమె సహనటుడు రిత్విక్ ధన్జానీ అంటే ఆమెకు అభిమానం.*

## టెలివిజన్

* 2010 * [[సప్నాన్ సే భారే నైనా]] *  మధుర వంటి
* 2011-2012 * [[బడే అచ్చే లగతే హై]] * లో ఆపేక్ష అమర్నాథ్ కపూర్ / ఆపేక్ష మల్హోత్రా వంటి
* 2011- 2014 * [[పవిత్ర రిష్తా]] * లో పుర్వి అర్జున్ కిర్లోస్కర్ వంటి
* 2013-14 * [[నచ్ బలియే 6]] * లో ప్రధానంగా  (ఆమె భాగస్వామి రిత్విక్ ధన్జానీ కలిసి విజేత ) వంటి
* 2014 * [[ఏక్ ముట్టి ఆస్మాన్]] * లో సుహానా దివాన్గా పాత్రలు

## సూచనలు

## బయటి లింకు

వర్గం:భారతీయ టీవీ నటీమణులు జాబితా
బ్రహ్మానందపురం

"బ్రహ్మానందపురం" కృష్ణా జిల్లా నాగాయలంక మండలానికి చెందిన గ్రామం. 

ఈ గ్రామం వక్కపట్లవారిపాలెం గ్రామ పంచాయతీ పరిధిలోని శివారు గ్రామం.
## గ్రామ భౌగోళికం
సముద్ర మట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, పొన్నూరు, పెడన

## సమీప  మండలాలు
అవనిగడ్డ, మోపిదేవి, రేపల్లె, కోడూరు

## గ్రామంలో విద్యా సౌకర్యాలు
మండల పరిషత్ ప్రాథమిక పాఠశాల

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

వర్గం:నాగాయలంక మండలంలోని గ్రామాలు
ఎమ్.ఎన్. వెంకటాచలయ్య

**ఎమ్.ఎన్. వెంకటాచలయ్య** (1929 అక్టోబర్ 25 న జన్మించారు) భారతదేశం యొక్క 25వ చీఫ్ జస్టిస్గా ఉన్నారు. 1993 నుండి 1994 వరకు ప్రధాన న్యాయమూర్తిగా పనిచేశారు.

ఈయన ప్రస్తుతం, శ్రీ సత్యసాయి ఇన్స్టిట్యూట్ ఆఫ్ హయ్యర్ లెర్నింగ్ (నిర్ణయాధికారం కలిగిన విశ్వవిద్యాలయం) ఒక ఆధునిక గురుకులంతో పాటు, గురువు విద్యార్థి పరస్పరం మేధో, సాంస్కృతిక, భౌతిక, సర్వీస్, భక్తిరసం అనే ఐదు కొలతలు కలిగి సమగ్ర విద్య యొక్క ప్రక్రియ నేపథ్యానికి సంబంధించిన ప్రదేశం అయిన ఈ విశ్వవిద్యాలయంలో ఛాన్సలర్‌గా పనిచేస్తున్నారు.. అంతేకాక నేషనల్ విలువలు పునరుద్ధరణ కోసం ఒక సమాజం 2008 సం.లో నేషనల్, భారతదేశం యొక్క సాంస్కృతిక విలువలు పునరుద్ధరించడానికి కృషి ఏర్పాటులో ఫౌండేషన్' 'యొక్క సలహా బోర్డు సభ్యులు గాను ఉన్నారు.

అయన 1996-1998 సం.ల మధ్య కాలములో భారతదేశం యొక్క జాతీయ మానవ హక్కుల కమిషన్ | జాతీయ మానవ హక్కుల కమిషన్ ఛైర్మన్ గానూ, 2000 లో నేషనల్ కమిషన్ రాజ్యాంగం యొక్క పనిని సమీక్షించడానికి వారి సేవలు అందించారు. .

## విద్య
* ఈయన సైన్స్ లో బ్యాచిలర్ డిగ్రీ మాత్రమే కాకుండా లాలో కూడా బ్యాచిలర్ డిగ్రీ మైసూర్ విశ్వవిద్యాలయం నుండి సంపాదించారు.

## వృత్తి
* ఈయన 1951 సం. నుండి యొక్క అతను చట్టం సాధన (లా ప్రాక్టీసింగ్) ప్రారంభించారు. కర్ణాటక యొక్క హైకోర్టు 1975 నవంబరు 6 న శాశ్వత న్యాయమూర్తిగా నియమించారు.

## గౌరవాలు

* పద్మ విభూషణ్ - 2004 లో భారతదేశం యొక్క అధ్యక్షుడు నుండి భారతదేశం యొక్క రెండవ అతి పెద్ద పౌర (హానర్) గౌరవం .
* డాక్టర్ ఆఫ్ లెటర్స్ (హోనరిస్ కాసా) - పాండిచ్చేరి విశ్వవిద్యాలయం
* డాక్టర్ ఆఫ్ లాస్ (చట్టాలు) (ఎల్ఎల్.డి) (హోనరిస్ కాసా) - మణిపాల్ విశ్వవిద్యాలయం
* రాణి చేనమ్మ విశ్వవిద్యాలయం, బెల్గాం నుండి గౌరవ డాక్టరేటు.

## సూచనలు

## బయటి లింకులు
* Bio details, Supreme Court of India

## మూలాలు

వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు
వర్గం:1929 జననాలు
వర్గం:మైసూర్ విశ్వవిద్యాలయం పూర్వ విద్యార్థులు
వర్గం:కర్ణాటక హైకోర్టు న్యాయమూర్తులు
వర్గం:భారతీయ న్యాయమూర్తులు
వర్గం:పద్మభూషణ పురస్కారం పొందిన కర్ణాటక వ్యక్తులు
వర్గం:పద్మవిభూషణ పురస్కారం పొందిన కర్ణాటక వ్యక్తులు
రాగవాసిష్ఠం

thumb
ఈ పౌరాణిక సాంఘిక నాటకాన్ని బోయి భీమన్న (1911-2005) అరుంధతి - వసిష్ఠుల  ప్రణయగాధను ఆధారంగా చేసుకొని 1959లో రాశాడు.ఇది తన పద్దెనిమిదేండ్ల వయసులో రాశాడు.రస దృష్టితో కంటే సంఘప్రయోజన దృష్టితో వ్రాసిన నాటకం ఇది. దీనిని సంస్కృతి సంవర్ధక సమితి 1959లో ప్రచురించింది. 
thumb|బోయి భీమన్న 

## అంకితం
ఈ నాటకాన్ని రచయిత తన మిత్రుడు సాక పేములుకు అంకితం చేశాడు. అంకిత పద్యం ఈవిధంగా ఉంది.

ముద్దుగ మూడుకాలముల మ్రొక్కులు గైకొని నా వశిష్ఠకున్
ఇద్దరి నీవు, అద్దరిని నేను; మనిద్దర మొక్క సారపుం
బద్దెము రీతి; కాన, కృతిబాలను దీని గ్రహింపుమయ్య,సం
పద్దృఢ మైత్రి; మీ కగు శుభమ్ములు, పేములు వర్య! ప్రేమమై


## ఇతివృత్తము

యమునా నదీ తీరాన వేదవనంలో నిష్ఠగా తపస్సు చేసుకొనే యువతపస్వి వశిష్ఠుడు, సంధవార్చడానికి నదీతీరానికి వచ్చి ప్రమాదవశాత్తు నదిలో కాలుజారి పడగా అరుంధతి రక్షిస్తుంది. తరువాత వారిద్దరూ పరస్పరం అనురక్తులౌతారు. ఒకరోజు అరుంధతీ వసిష్ఠులు నదీతీరాన ఉండగా వశిష్ఠుని సంరక్షకుడు, ఆశ్రమాధిపతీ అయిన ప్రాచీనుడు తటస్థ పడతాడు. అరుంధతి మాతంగకన్య అని అప్పుడు వశిష్ఠునకు తెలుస్తుంది. ప్రాచీనుడు అతనికి ఈ ప్రేమలోని వైరస్యాన్ని సూచించేసరికి వశిష్టుడు అరుంధతిని వదిలివస్తాడు. తరువాత అరుంధతి వశిష్ఠుని గెలుచుకోవడానికి తపశ్చర్య పూనుతుంది. వశిష్ఠుడు తనలోతాను సతమతమైపోయి ప్రాచీనుడిని ధిక్కరించే సమయానికి అరుంధతి తపస్సువల్ల లోకం కాటకంతో తల్లడిల్లుతుంది. తనమాట సాగదని తెలిసిన ప్రాచీనుడు పిడికెడు ఇసుక చేతబట్టి ఇసుకను అన్నంగా వండిపెట్టే స్త్రీ నీకు భార్య అవుతుందని ఆంక్ష పెడతాడు. కాటకంతో ఋషులు త్రిమూర్తుల వద్దకు రాయబారం పోతారు. చివరకు అరుంధతితో పాటు తానూ యోగాగ్నికి దగ్ధుడనౌతానని వశిష్ఠుడు సిద్ధపడడంతో పరమేశ్వరుడు ప్రత్యక్షమౌతాడు. పరమేశ్వరుని సన్నిధిలో అరుంధతిని పత్నిగా స్వీకరిస్తాడు వశిష్ఠుడు. అరుంధతి పాతివ్రత్యం వల్ల కాటకం తీరేవిధంగా కొండరాళ్ళు పిండివంటలవుతాయి. ఇసుక అన్నంగా మారుతుంది. పరమేశ్వరుడు ఆమెకు వ్యోమమండలంలో భర్తృసన్నిధానంలో స్థానమిచ్చి ప్రశంసిస్తాడు. ఇదీ ఈ నాటకంలోని కథ. ఆర్య - అనార్య భేదభావాన్ని తునాతునుకలు చేసి ప్రాచీనుడి నోరు మూయించి ఈ పారతంత్ర్య వాతావరణం నుండి వశిష్ఠుడు బయటపడటం ఈ నాటకంలోని పరమార్థం.

## పాత్రలు
ఈ నాటకంలోని కొన్ని పాత్రలు
# వశిష్ఠుడు
# అరుంధతి
# ప్రాచీనుడు
# పరమేశ్వరుడు
# కులగిరి
# గోష్పాదం
# కుంభోదరం మొదలైనవి.

## మూలాలు

* https://archive.org/details/in.ernet.dli.2015.371956భారత డిజిటల్ లైబ్రరీలో పుస్తకప్రతి
* http://www.pressacademyarchives.ap.nic.in/magazineframe.aspx?bookid=19818  భారతి మాసపత్రిక జనవరి 1960 సంచికలోని పుస్తక సమీక్ష

## వెలుపలి లంకెలు
వర్గం: తెలుగు పుస్తకాలు
వర్గం: 1959 పుస్తకాలు
వర్గం: తెలుగు నాటకాలు
వర్గం:బోయి భీమన్న రచనలు
పక్షి సంరక్షణ (వలస) కేంద్రాలు

మనదేశంలో అందమైన పక్షులు ఎన్నో ఉన్నాయి. సుమారు 1200 రకాల పక్షులున్నాయని అంచనా. అయితే పెరుగుతున్న కాలుష్యం కారణంగా వీటి సంఖ్య క్రమంగా తగ్గుతోంది. పక్షుల సంరక్షణ కోసం ప్రభుత్వాలు ఎన్నో పక్షుల సంరక్షణా(వలస) కేంద్రాలను ఏర్పాటుచేసింది. ఇవి కేవలం పక్షుల సంరక్షణ కోసమే కాదు అందమైన పక్షులను చూడాలనుకునే వారికి సందర్శన క్షేత్రాలు కూడా. 
## ఆసియాలోనే అతి పెద్దది
రాయ్‌గంజ్‌లోని పక్షుల కేంద్రం ఆసియాలోనే అతి పెద్దది. అరుదైన పక్షులు ఎన్నో ఈ కేంద్రంలో ఉన్నాయి. అరుదైన పక్షులను రక్షించేందుకు ప్రభుత్వం అనేక ప్రాంతాలలో పక్షుల కేంద్రాలును ఏర్పాటు చేసింది.
## భరత్‌పూర్‌ పక్షుల సంరక్షణ కేంద్రం
రాజస్థాన్‌లో ఉన్న భరత్‌పూర్‌ పక్షుల సంరక్షణా కేంద్రానికి మరో పేరు కియోలాడియోఖనా జాతీయ పార్‌‌క . రాజస్థాన్‌లోని థార్‌ ఎడారి, జైపూర్‌ కోట, సరస్సులతో పాటుగా భరత్‌పూర్‌ పక్షుల సంరక్షణా కేంద్రం ఎంతో మంది సందర్శకులను ఆకట్టుకుంటుంది. ఇక్కడకు శీతాకాలంలో అనేక అరుదైన పక్షులు వేల సంఖ్యలో వలస వస్తా్తయి. ఆ పక్షులు రాల్చే రంగురంగుల ఈగలతో తయారు చేసిన అందమైన అలంకరణ వస్తువులు ఇక్కడ లభిస్తాయి.

## సుల్తాన్‌పూర్‌ పక్షుల కేంద్రం
హర్యానా రాష్ట్రంలో గుర్గావ్‌ జిల్లాలో ఉన్న సుల్తాన్‌ పూర్‌ పక్షుల కేంద్రం లో అరుదైన పక్షులతో పాటు అందమైన సరస్సు కూడా ఉంది. ప్రతి సంవత్సరం రంగురంగుల విహంగాలు వేల సంఖ్యలో ఇక్కడికి తరలి వస్తాయి. ఇక్కడ పక్షులతో పాటు అనేక జంతువులు కూడా ఉన్నాయి.

## సలీం ఆలీ పక్షుల కేంద్రం
గోవాలోని మండోవీ ప్రాంతంలోని కొరావోద్వీపంలో అనేక రకాల చిన్న పక్షులు ఉన్నాయి. ఈ పక్షుల సంర క్షణ కోసం పక్షీ ప్రేమికుడు సలీం అలీ జ్ఞాపకార్థం ఈ కేంద్రాన్ని ఏర్పాటుచేశారు. ఇక్కడ చిలుకలు, పిచ్చుకలు, సెలికాన్లతో పాటు పెద్ద ఉడతలు, అనేక రకాల పుష్ప జాతులు సందర్శకులను విశేషంగా ఆకర్షిస్తాయి.
## కుమారకోమ్‌ పక్షుల సంరక్షణ కేంద్రం
సైబీరియా పక్షులను చూడాలంటే ఈ కేంద్రానికి వెళ్లాల్సిందే. కేరళలోని వెంబనాడ్‌ సరస్సు సమీపంలోని ఈ కేంద్రానికి మరో పేరు వెంబూడ్‌ పక్షుల సంరక్షణ కేంద్రం. ఇక్కడకు సైబీరియా పక్షులు, వివిధ దేశాల పక్షులు వలసకు వస్తాయి. ఈ కేంద్రంలో పాటు కేరళలోని మంగళ వనం, తట్టెక్యాడ్‌లో కూడా పక్షుల సంరక్షణ కేంద్రాలున్నాయి. పెరియార్‌ నదీ తీరంలోని ఈ ప్రాంతాలలో అరుదైన పక్షులను చూడవచ్చు.

## రంగన్‌ తిట్టా పక్షుల సంరక్షణ కేంద్రం
కర్ణాటక లోని కావేరి నదీ తీరాన ఉ న్న ఈ కేంద్రానికి అనేక రకాలైన అరుదైన పక్షులు వలస వస్తా్తయి. ఇగ్రైడ్‌, పాట్రిడ్‌‌జ, హీరన్‌, లైట్‌ ఇబిస్‌ లాంటి పక్షులు ఎన్నో సందర్శకులను అలరిస్తాయి. మైసూర్‌లోని బౄఎందావన్‌ గార్డెర్‌‌సకు 20 కి.మీ. పరిధిలోని ఈ కేంద్రానికి కృష్ణరాజ సాగర్‌ డామ్‌ ప్రత్యేక ఆకర్షణ.

## మూలాలు

వర్గం:పక్షి సంరక్షణా కేంద్రములు
కీర్తిగా రెడ్డి

**కీర్తిగా రెడ్డి**, ఫేస్‌బుక్ ఇండియా మాజీ హెడ్.

## బాల్యం, విద్య
కీర్తిది మిడిల్ క్లాస్ ఫ్యామిలీ. వాళ్ల నాన్న గవర్నమెంట్ ఎంప్లాయ్. దాంతో నాలుగు సంవత్సరాలకోసారి ఊరు మారాల్సి వచ్చేది. ముంబై, చెన్నై ఇలా రాష్ర్టాలు దాటాల్సి వచ్చేది. ఏ ఊరికి వెళ్లినా స్కూల్ మాత్రం దగ్గరగా ఉండేలా చూసేవాళ్లు తల్లిదండ్రులు. స్కూల్ దగ్గరుంటే.. ఎక్కువగా నేర్చుకునేందుకు అవకాశం ఉంటుందని వాళ్ల నమ్మకం. నాందేడ్‌లోని ఎమ్‌జీఎమ్ కాలేజ్‌లో కంప్యూటర్ ఇంజినీరింగ్ పూర్తి చేసింది. ఆ తర్వాత తండ్రికి నాగ్‌పూర్ షిప్ట్ అవ్వడంతో మకాం అక్కడికి మారింది. అక్కడ సాఫ్ట్‌వేర్ ప్రోగ్రామర్‌గా చిన్నచిన్న ఉద్యోగాలు చేస్తూనే జీమ్యాట్‌కి ప్రిపేరైంది. వీళ్ల ఫ్యామిలీ నుంచి టెక్నికల్ అండ్ బిజినెస్ డిగ్రీ చేయడానికి యూఎస్ వెళ్లిన మొదటి వ్యక్తి కీర్తినే! ఎమ్‌ఎస్ కంప్యూటర్స్ బిజినెస్ అడ్మినిస్ట్రేషన్ స్టాన్‌ఫార్డ్ యూనివర్సిటీలో, ఇంజినీరింగ్‌ని సైరాస్యూస్ యూనివర్సిటీలో పూర్తి చేసింది.

## ఉద్యోగ జీవితం
చదువుతూనే జాబ్ ట్రయల్స్ మొదలుపెట్టి సిలికాన్ గ్రాఫిక్స్‌లో అడుగుపెట్టింది. అక్కడ ఇంజినీరింగ్ డిపార్ట్‌మెంట్‌లో యంగ్ డైరెక్టర్. అంతేకాదు.. టీమ్‌లో ఒకగానొక్క మహిళ కూడా! ఆ తర్వాత మోటరోలా కంపెనీలో జాయిన్ అయింది. అయితే అసైన్‌మెంట్ కోసం 18 నెలలు ఇండియాకు తిరిగి వచ్చింది. అప్పటికే ఆమెకు పెళ్లయింది. ఇద్దరు పిల్లలు. అప్పుడే ఫేస్‌బుక్ ఆఫర్ వచ్చింది. మొదట ఎంప్లాయ్‌గానే చేరింది. ఆ తర్వాత సీఈఓ స్థానాన్ని సంపాదించుకుంది. గత సంవత్సరం దాకా హైదరాబాద్ కేంద్రంగా వర్క్ చేసి, ప్రస్తుతం ముంబైలో ఉంటోంది.

గూగుల్, యూట్యూబ్, ఎమ్‌ఎస్‌ఎన్, యాహూ.. వీటన్నిటితో పోలిస్తే.. ఫేస్‌బుక్‌లో చాటింగ్‌కి టైమ్ స్పెండ్ చేసేవాళ్లు ఎక్కువ. స్టూడెంట్స్, హోమ్‌మేకర్స్ కూడా దీనికి అడిక్ట్ అయిపోయారు. ప్రతి ఒక్క విషయాన్ని అప్‌డేట్ చేస్తూ అందరికంటే ముందు ఉండాలనే వాళ్ల సంఖ్య రోజురోజుకీ పెరిగిపోతోంది. ఇంతలా దీన్ని ఇష్టపడే వారి సంఖ్య పెరగడానికి వెనుక కీర్తిగా రెడ్డి కృషి ఎంతో ఉంది. ఒక్క సంవత్సరంలో ప్రభంజనం సృష్టించింది. పెద్ద బ్రాండ్స్ నుంచి చిన్న బ్రాండ్స్ వరకు యాడ్స్ రూపంలో తీసుకొచ్చింది. టీమ్‌వర్క్‌తో ముందుకు సాగి సక్సెస్ సాధించింది. ఫార్చూన్ టాప్ 50 పవర్‌ఫుల్ ఉమెన్ ఇండియా లిస్ట్‌లో టాప్ 25 స్థానాన్ని దక్కించుకుంది.

## మూలాలు

| నమస్తే తెలంగాణ పత్రిక జిందగీలో కీర్తిగా రెడ్డి గురించి ప్రచురితమైన కథనం

## ఇతర లింకులు

వర్గం:అంతర్జాల ప్రముఖులు
మధుకేశ్వర ఆలయం

**మధుకేశ్వర ఆలయం** కదంబ సామ్రాజ్యంలో 9వ శతాబ్దంలో నిర్మించిన ఈ ఆలయం ఎంతో ప్రసిద్ధిగాంచింది. అద్భుతమైన కళానైపుణ్యానికి, నిర్మాణశైలికి అద్దంపడుతున్న ఈ ఆలయం ఏటా వేల సంఖ్యలో పర్యాటకులను ఆకర్షిస్తోంది. ఈ ప్రాచీన ఆలయం కర్ణాటకలోని శివమెుగ్గ జిల్లా సరిహద్దుల్లో, ఉత్తర కన్నడ జిల్లాలో బనవాసి గ్రాయంలో ఉంది.
## ఆలయ విశేషాలు
మధుకేశ్వర ఆలయం లోపల, ఆవరణలో... విష్ణుమూర్తి, అలగే... విష్ణు రూపాన్ని అలంకరించబడిన అనేక విగ్రహాలు సందర్శించవచ్చు. ఏకశిలతో చేయబడిన త్రిలోక మంటపంలో భూమి, స్వర్గం, పాతాళ లోకాలు ప్రదర్శించబడుతుంటాయి. ఈ యాత్రాస్థలంలో మరో ప్రధాన ఆకర్షణ గణేశుని విగ్రహం. ఈ విగ్రహం సగం వరకే ఉంటుంది. ఈ విగ్రహం యొక్క మిగిలిన సగం వారణాసిలో ఉన్నదని యాత్రికులు నమ్ముతారు. ఈ గణేషుని విగ్రహమే కాకుండా, నరసింహ స్వామి విగ్రహం కూడా ఈ మధుకేశ్వర ఆలయంలో చూడవచ్చు.ఈ ఆలయాన్ని సందర్శించినప్పుడు భక్తులు ఐదు పడగల నాగేంద్రుని శిల్పం కూడా చూడవచ్చు. ఈ శిల్పం 2వ శతాబ్దానికి చెందినది. జాగ్రత్తగా గమనిస్తే... ఈ నాగ శిల్పంపై ఒక శిలాశాసనం (ప్రాకృత భాషలో) గమనించవచ్చు. శిలాశాసనం నుండి సేకరించిన సమాచారం ప్రకారం, శిల్పం ఏర్పాటుతో పాటు ఇక్కడ ఉన్న ఒక తొట్టి నిర్మాణం... రాణి శివస్కంద నాగశ్రీ ద్వారా ఇక్కడ ప్రతిష్ఠిపబడినదని తెలుస్తోంది. దేశం నలు మూలల నుండి శివభక్తులు శివరాత్రి సందర్భంలో మధుకేశ్వర ఆలయం సందర్శిస్తారు.

## ఆలయ చరిత్ర
క్రీశ 325-540 మధ్య కదంబులు ఈ గ్రామాన్ని రాజధానిగా చేసుకుని పాలించారని చరిత్ర చెబుతోంది. ఇక్కడ నివసించే ప్రజలు ఎన్నో కళల్లో నిష్ణాతులు. వడ్రంగం, నగిషి, బుట్టల అల్లిక, కుండలు తయారుచేయడం ఇక్కడి వారి వృత్తి. వ్యవసాయంలో కూడా వీరిది అందెవేసిన చెయ్యి. చెరకు, ధాన్యం, అనాస ఇక్కడ పండే పంటలు. చైనా యాత్రికుడు హ్యూయాన్‌త్సాంగ్ కూడా ఇక్కడ పర్యటించాడని చెబుతారు. తొమ్మిదో శతాబ్దంలో నిర్మించిన మధుకేశ్వరాలయం చుట్టూ ఈ గ్రామం విస్తరించింది.

## ఎన్నెన్నో ఉత్సవాలు
ప్రపంచ ప్రసిద్ధి చెందిన పూరి జగన్నాధుని రథయాత్ర తరువాత ఇక్కడ జరిగే ‘కార్‌ ఫెస్టివల్‌’ మళ్లీ అంతటి పేరు సంపాదించుకుంది. కర్ణాటక ప్రభుత్వం ఏటా డిసెంబరులో నిర్వహించే ‘కదంబ ఫెస్టివల్‌’ చూసి తీరాల్సిందే. ఈ ఉత్సవంలో పెద్ద సంఖ్యంలో ప్రజలు పాల్గొంటారు. చక్కని భారతీయ సం ప్రదాయం ఈ ఉత్సవంలో కనువిందు చేస్తుంది. సంప్రదాయ నృత్యాలు, ఇక్కడి సంస్కృతిని ప్రతిబింబించే పద్యాలు, పాటలు ఈ ఫెస్టివల్‌కే హైలైట్‌గా నిలుస్తాయి. అలాగే ‘బనవాసి కళామేళ’. ఇందులో అక్కడి ప్రజలు తీర్చిదిద్దిన కళారీతులు ప్రత్యేక ఆకర్షణగా నిలుస్తాయి. దేశంలోని వివిధ ప్రాంతాలకు చెందిన కళాకృతులను ‘బనవాసి హోమ్‌’లో చూడొచ్చు. శిల్పాలు, నగిషీలు, పెయింటింగ్స్‌ ఇలా అన్ని రకాల కళాకృతులు ఇక్కడ దర్శనమిస్తాయి. ఈ గ్రామ పర్యటనకు వచ్చినవారు తప్పకుండా చూడాల్సిన మరో ప్రదేశం ‘వర్ణలోక’ ఆర్ట్‌ గ్యాలరీ. అలాగే ‘లక్షద్వీపోత్సవం ఉత్సవం’ కూడా ఇక్కడి వారి సంస్కృతి సంప్రదాయాలకు అద్దం పడుతుంది.
## ప్రకృతి,శిల్పశళ
ఎటు చూసినా పచ్చని ప్రకృతి పరుచుకున్నట్టు కనిపించే ఈ గ్రామం మధ్యలో మధుకేశ్వరాలయం ఉంది. ఈ ఆలయంలోని శిల్పకళ ఆనాటి సంస్కృతిని ప్రతిబింబిస్తుంది. ఆనాటి శిల్పుల కళా నైపుణ్యం చూసిన వారిని ‘ఔరా’ అనిపించకమానదు. ఈ గ్రామంలో ఉన్న ‘గుధాపుర’ సరస్సు ఈ గ్రామం అందాన్ని మరింత పెంచుతుంది. ఈ సరస్సు పైనుంచి వీచే చల్లని గాలులు మనసును ఆహ్లాదపరుస్తాయి. సంవత్సరమంతా ఇక్కడ ఉల్లాసభరితమైన వాతావరణం కనువిందు చేస్తుంది. కాకపోతే సెప్టెంబరు-మార్చి మధ్య ఇక్కడ పర్యటిస్తే మరిచిపోలేని మధురానుభూతి పర్యాటకుల సొంతమవుతుంది.
## మూలాలు

వర్గం:కర్ణాటక
అమరసింహచరిత్ర

**అమరసింహ చరిత్ర** దుర్భాక రాజశేఖర శతావధానిచే రచించబడిన చారిత్రక కావ్యము. దీనిని తన 62వ యేట రచించాడు. 2000 పద్యాలకు పైగా ఉన్న ఈ మహాకావ్యంలో 11 ఆశ్వాసాలు ఉన్నాయి. కథాసందర్భముననుసరించి ఈ ఆశ్వాసాలకు ఈ క్రింది విధంగా పేర్లు పెట్టాడు.
# సంబోధనము
# సంప్రార్థనము
# సన్నాహము
# సంస్థాపనము
# సంబంధము
# సంవర్తనము
# సంత్యాగము
# సంయోగము
# సంభావనము
# సంఘర్షణము
# సంధ్య

## కథాసంగ్రహము
జగదేకవీరుడై రాజపుత్రులలో ప్రశస్తి గాంచిన రాణాప్రతాపసింహుని కుమారుడు రాణా అమరసింహుడు. అతని చరిత్రయే ఈ ప్రబంధకావ్యము. దీనిలో ఈ క్రింది ఘట్టాలు ఉన్నాయి.

రాణా అమరసింహుని కామినీలోలత్వము, రాజకార్యవిముఖత, సలుంబా కృష్ణభూపతి ఉపదేశము, తన అకృత్యమునకు అమరసింహుడు పశ్చాత్తాప పడుట, కృష్ణభూపతి హృదయపరివర్తనము, మేవాడు రాజ్యాధిపతి అమరసింహునిపై సమరానికి ప్రయత్నించే తురుష్క ప్రభువు జహంగీరు మౌఢ్యము, వంగదేశాధిపతికి మానసింహుని హితబోధ, తన మాటవినని జహంగీరుపై మానసింహుడి కోపము, జహంగీరు పాదుషా యవన సైన్యాధ్యక్షులైన అబ్దుల్లాఖాన్, మహాబత్‌ఖాన్‌లకు బలపరాక్రమాలను నూరిపోసి రణరంగానికి పంపుట, వారు కేశసింహునిచేతను, కృష్ణసింహుని చేతను పరాజితులై ఢిల్లీకి పారిపోవుట, జహంగీరు పాధుషా చిత్తోడు పురమునకు సాగరసింహుని పట్టాభిషిక్తుని గావించే రాజకీయ కుటిలనీతి, సలుంబాకృష్ణుని తీర్థయాత్ర, యవనసైనికులు అమరసింహుని బంధించుట, బలసింహుడు మొదలైన వీరులు తమ ప్రభువును విడిపించుట, దూడాసింహుని సాహసోద్రేకాలు, సాగరసింహుడు సూర్యవంశస్థులైన చక్రవర్తుల ఘనతను పొగడుట మొదలైనవి.
## మూలాలు
* దుర్భాకవారి అమరసింహ కావ్యం - బెళ్లూరి శ్రీనివాసమూర్తి వ్రాసిన వ్యాసం భారతి ఆగస్టు 1960 సంచికనుండి

వర్గం:తెలుగు ప్రబంధాలు
ధూళికోట (ధూళికట్ట)

కోటిలింగాల తర్వాత తెలంగాణలోని అత్యంత ప్రాచీన చారిత్రక ప్రాంతం ధూళికోట ధూళికట్ట. ఈ స్థావరం ఎలిగేడు మండలంలోని హుస్సేనిమియా వాగు ఒడ్డున ఉంది. ఇది శాతవాహనులు, వారి పూర్వీకుల నాటిది. శాతవాహనుల కాలంలో కోటలను కటకములు అని పిలిచేవారు. ఈ లెక్కన ఇది మొదట ధూళి కటకంగా ఉండి, క్రమంగా ధూళికోట, ధూళికట్టగా మారిందని చరిత్రకారులు నిర్ధారించారు.
## ధూళికోట శిశేషం
ధూళికోట అనగా మట్టికోట అని అర్థం. మెగస్తనీస్‌ పేర్కొన్న ఆంధ్రుల 30 దుర్గాల్లో కోటిలింగాల ఒకటి కాగా, మరొకటి ధూళికట్ట అని తెలుస్తోంది. ఇక్కడ తొలి చారిత్రక యుగపు దిబ్బ 18 హెక్టార్ల స్థలంలో విస్తరించి, భూమి కంటే 6 మీటర్ల ఎత్తులో ఉంది. చుట్టూ 3 నుంచి 5 మీటర్ల ఎత్తున మట్టి ప్రాకారముంది. గోడల చుట్టూ కందకాలున్నాయి.కోటకు నాలుగు దిక్కులా నాలుగు ప్రధాన ద్వారాలున్నాయి. దక్షిణ ద్వారానికిరువైపులా భటుల గదులున్నాయి. ఈ ద్వారానికి ఉత్తరాన కొన్ని రాజభవనాలు, ధాన్యాగారాలు, ఇతర నిర్మాణాలు, బావులు బయటపడ్డాయి. ఈ భవనాల అరుగులను ఇటుకలతో నిర్మించారు. ప్రవేశ ద్వారాల మెట్లనూ ఇటుకలతోనే కట్టారు.
thumb|పురావస్తు శాఖ వారి త్రవ్వకాలలో ఇక్కడ బౌద్ధస్థూపం బయటపడింది - ప్రతీకాత్మక చిత్రం

## తవ్వకాలు
1975లో తవ్వకాల్లో మాతృదేవతా విగ్రహం(టెపూరకొట్ట ప్రతిమ), అనేక పంచ్‌మార్‌‌కడ్‌ నాణేలు, ఇనుప మొలలు, బాణపు మొనలు, బల్లెపు మొనలు, మృణ్మయ పాత్రలు, రాగి, ఇనుప, దంతపు, టెరక్రొట్ట వస్తువులు, పూసలు, గాజులు, వేలి ఉంగరాలు లభ్యమయ్యాయి.

## బౌద్ధస్తూపం
పురావస్తు శాఖ ఆధ్వర్యంలో 1975లో జరిగిన తవ్వకాల్లో అతి ప్రాచీన (హీనాయాన శాఖకు చెందిన) బౌద్ధస్తూపం బయటపడింది. ఇది విదర్భ దక్షిణ కోసల, ఆంధ్రపథం రాజమార్గంపై ఉంది. దూళికట్ట కోటకు ఉత్తరాన కేవలం కిలోమీటరు దూరంలో నేటికీ చెక్కుచెదరకుండా ఉన్న ఈ స్తూప గర్భం 47 శిలాపలకలతో అతికి ఉంది. ఇవి సున్నపురాతి పలకలు. వీటి మీద ఐదు పడగల ముచిలింద నాగు, బోధి వౄఎక్షం, మహాభినిష్క్రమణ, బుద్ధపాదం చెక్కి ఉన్నాయి. వీటిలో కొన్నింటిని కరీంనగర్‌ మ్యూజియంలో భద్రపరిచారు. ముచిలింద నాగును కాలచక్ర ఉత్సవాల కోసం అమరావతి తరలించారు. ఈ స్తూపంపై బ్రాహ్మీలిపిలో దాతల పేర్లు చెక్కి ఉన్నాయి.
## పెద్దబొంకూర్‌
మరోవైపు ఇదే హుస్సేనిమియా వాగు తీరంలోని పెద్దబొంకూర్‌(కరీంనగర్‌ నుంచి పెద్దపల్లి వెళ్లే దారిలో)లో శాతవాహనుల గ్రామం బయటపడింది. ఇక్కడ పలు ఇటుక కట్టడాలు, బావులు, నీటి తొట్లు, మురికి నీటి ఇంకుడు గుంతలు వెలుగుచూశాయి. అనేక పంచ్‌మార్‌‌కడ్‌ నాణేలు, ఇనుప, రాగి, టెరక్రొట్ట వస్తువులు, పూసలు, గాజులు, వెండి చెవి ఆభరణాలు, గజలక్ష్మి టెరక్రొట్ట ముద్రిక లభ్యమయ్యాయి. ఇవిగాక, కోటిలింగాలకు సమీపాన పాషిగాంవ్‌లో ఇటుకలతో నిర్మించిన చైత్యగౄఎహం, పాలరాతి స్తూపం బయల్పడ్డాయి. శ్రీరాంపూర్‌ మండలం పోచంపల్లిలో బుద్ధుని అస్థికలు దాచిన భరిణెగల చిన్న బౌద్ధ స్తూపం బయటపడింది. అలాగే ఓదెల మండలం మీర్జంపేటలోనూ క్రీ.పూ.2వ శతాబ్దం నాటి బౌద్ధస్తూపాలు బయటపడ్డాయి. ఇలా పురావస్తు తవ్వకాల్లో వెలుగుచూసిన అనేక స్థావరాలు, కోటిలింగాల కేంద్రంగా వర్ధిల్లిన ఆంధ్ర, శాతవాహన సామ్రాజ్య వైభవాన్ని కళ్ల గడుతున్నాయి.
## కనుమరుగవుతున్న చరిత్ర
క్రీ.పూ.4వ శతాబ్దం నాటి శాతవాహనుల కట్టడాలకు పరిరక్షణ లేకుండా పోయింది. పురావస్తు అధికారులు పట్టించుకోకపోవడంతో గత కాలపు చిహ్నాలు కాలగర్భంలో కలిసిపోతున్నాయి. ఇప్పటికే ధూళికట్ట బౌద్ధస్తూపం శిథిలావస్థకు చేరుకోగా, పలకలు దొంగల పాలయ్యాయి. పెద్దబొంకూర్‌ స్థావరం కంప చెట్ల మధ్య కూరుకుపోయింది. చరిత్ర విద్యార్థులు, ఔత్సాహికులు వెళ్లి చూద్దామన్నా కనీస దారి కరువైంది. మోకాళ్ల లోతు నీళ్లలోంచి హుస్సేనిమియా వాగు దాటాల్సి వస్తోంది. వరద వస్తే అంతే సంగతులు!

## ఇవికూడా చూడండి
* తెలంగాణ కోటలు

## మూలాలు

వర్గం:తెలంగాణ కోటలు
ద్వివేదుల విశాలాక్షి

**ద్వివేదుల విశాలాక్షి** (ఆగష్టు 15, 1929 - నవంబరు 7, 2014) కథా, నవలా రచయిత్రి.

## జననం- విద్య
1929, ఆగస్టు 15న విజయనగరంలో జన్మించిన **ద్వివేదుల విశాలాక్షి** విద్యాభ్యాసం అక్కడే కొనసాగింది.

తెలుగుతోపాటు ఇంగ్లిష్‌, హిందీ భాషల్లో పరిజ్ఞానం కలిగిన విశాలాక్షి అనేక కథలు, కవితలు, వ్యాసాలు, రేడియో నాటికలు రచించింది. అమెరికా, కెనడా, ఇంగ్లాండ్‌, మలేషియా, సింగపూర్‌ దేశాల్లో పర్యటించి తన సాహిత్య వాణి వినిపించింది. 1960వ దశకంలో ఆమె రచించిన "వారధి" నవల రెండు కుటుంబాల కథగా వెండితెరకెక్కింది. 1974లో విడుదలైన వస్తాడే మా బావ చిత్రానికి మాటలు రాసి సినీరంగంతోనూ అనుంబంధాన్ని కొనసాగించింది. నేషనల్ బుక్ ట్రస్ట్, ఇండియా వారు ఆమె ‘వారధి' నవలను 1973లో పలు భారతీయ భాషలలోకి అనువదించి ప్రచురించారు.తన పుస్తకాల హక్కులను విశాఖపట్నంలోని ద్వారకానగర్‌ పౌరగ్రంథాలయానికి ఆమె వ్రాసి యిచ్చింది. ఆంధ్ర, వేంకటేశ్వర విశ్వవిద్యాలయాల్లో పలువురు విద్యార్థులు ఆమె రచనలపై పరిశోధనలు జరిపి ఎంఫిల్‌, పీహెచ్‌డీలు పొందారు.

## మరణం
విశాలాక్షి నవంబరు 7, 2014 శుక్రవారం మధ్యాహ్నం విశాఖపట్టణంలో తన 85వ యేట మరణించింది.

## రచనారంగం
విశాలాక్షి 13 నవలలు, 3 కథా సంపుటాలను అందించారు. వాటిలో కొన్ని - 

# వైకుంఠపాళి (నవల) -1965
# వారధి (నవల) 
# మారిన విలువలు (నవల) -1966
# గ్రహణం విడిచింది (నవల) -1967
# గోమతి (నవల)
# ఎక్కవలసిన రైలు (నవల)
# హరివిల్లు (నవల)
# జారుడుమెట్లు (నవల)
# ఎంత దూరమీ పయనం (నవల) -1995
# కలకానిది (నవల)
# కొవ్వొత్తి (నవల)
# పరిహారం (నవల)
# రేపటి వెలుగు (నవల)
# భావబంధం (కథాసంపుటి) 
# విశాలాక్షి కథలు (కథాసంపుటి)
# మలేషియా నాడు-నేడు (వ్యాససంపుటి)

కథలు, నవలలకే పరిమితం కాకుండా రేడియోల్లో నాటికలను అందించిన ఆమె ఆకాశవాణి శ్రోతలకు చిరపరిచయమే.

## పురస్కారాలు
* ఆంధ్రప్రభ దీపావళి నవలల పోటీలో వైకుంఠపాళి నవలకు మొదటి బహుమతి -1965
* గృహలక్ష్మీస్వర్ణకంకణం - 1966
* అడవిబాపిరాజు అవార్డు - 1997 
* తెలుగు విశ్వవిద్యాలయం నుంచి డి.లిట్ పట్టా -1998
* రాజాలక్ష్మి ఫౌండేషన్ అవార్డు -1999 
* ఆంధ్రప్రదేశ్ సాహిత్య అకాడమీ జ్యేష్ట సాహితీ అవార్డు
* ఢిల్లీ తెలుగు అకాడమీ సాహిత్య పురస్కారం

## మూలాలు
# ద్వివేదుల విశాలాక్షి మరణవార్త
# విశాలాక్షి మరణవార్త
# ద్వివేదుల విశాలాక్షి మరణవార్త
# విశాలాక్షి మరణవార్త
# విశాలాక్షి మరణవార్త
# విశాలాక్షి కథనకౌశలం
# ద్వివేదుల విశాలాక్షి పుస్తకాల జాబితా

వర్గం:తెలుగు కథా రచయితలు
వర్గం:నవలా రచయితలు
వర్గం:తెలుగు రచయిత్రులు
వర్గం:గృహలక్ష్మి స్వర్ణకంకణము గ్రహీతలు
వర్గం:2014 మరణాలు
వర్గం:1929 జననాలు
వర్గం:విజయనగరం జిల్లా రచయిత్రులు
వర్గం:తెలుగు విశ్వవిద్యాలయం పూర్వ విద్యార్థులు
అరుణ షీల్డ్స్

**''అరుణ షీల్డ్స్** *బ్రిటిష్ లో ఒక మోడల్‌గా ఉంది. ఆమె సినీ ప్రస్థానం ' ప్రిన్శ్ '  *చిత్రం తో బాలీవుడ్లో ప్రారంభమైంది.*

== వృత్తి ==
* షీల్డ్స్, ఒక థియేటర్ వర్క్ లో ఉండగా ఒక యాక్టింగ్ ఏజెంట్ ఈమెను గుర్తించటం జరిగింది.
* అరుణ కూడా ఒక [[నాట్యము|నృత్య]] దర్శకురాలు, ఒక నర్తకి వంటి [[అనుభవం]] కూడా ఉంది. 
* ఆమె అంతకు ముందు ఒక సంవత్సరం పైగా థియేటర్‌లో పని చేయడం అనుభవాలు కూడా ఉన్నాయి.
* ఆమె వివిధ స్వతంత్ర ఇతర దారుల పనులే కాకుండా, * మిషన్ ఇంప్రాబుల్ * (2007), * లివ్ బైట్ * (1997), * ప్రైవేట్ సంఘటనలు ' (ప్రైవేట్ మొమెంట్స్) * (2005). వంటి చలన చిత్రాలలో కూడా నటించింది.
* ఆమె చిత్రం *మిస్టర్‌ సింగ్ మిసెస్‌ మెహత'' 2010 జూన్ 25 న విడుదలైంది.
* ఆమె 2010 సం.లో ప్రిన్స్- ఇట్స్ షోటైం అనే యాక్షన్ థ్రిల్లర్ సినిమా ద్వారా బాలీవుడ్ అడుగు పెట్టింది.

.

## సినిమాలు

## అవార్డులు
* గిల్డ్ హాల్ స్కూల్ సంగీతం, డ్రామా, డిస్టింక్షన్.
* టాక్ ఆఫ్ ది టౌన్ స్టేజ్ టాలెంట్ విజేత, స్టేజ్ ప్రదర్శన.
* లింక్స్ / యాక్స్ ..లింక్స్ బ్లో ప్రచారం ఉత్తమ ప్రకటన, 2008, ఇంటరాక్టివ్ కేవ్ గర్ల్. లింక్స్ బ్లో.

## టీవీ షోలు

## కమర్షియల్స్

## ఇవి కూడా చూడండి
* భారతీయ సినిమా నటీమణులు జాబితా

## మూలాలు

## బయటి లింకులు
* 
* 
* 

వర్గం:భారతీయ సినిమా నటీమణులు
వర్గం:ఆంగ్ల సినిమా నటీమణులు
విశాలాక్షి

**విశాలాక్షి** తెలుగువారిలో కొందరి పేరు.

* ద్వివేదుల విశాలాక్షి - ప్రముఖ తెలుగు రచయిత.

* వట్టికొండ విశాలాక్షి - చైతన్యవంతమైన రచనలు చేసి ప్రసిద్ధి పొందిన రచయిత్రి.

వర్గం:స్త్రీలింగ పేర్లు
వర్గం:హిందూ దేవతలు
అంజనా సుఖానీ

**అంజనా సుఖానీ** భారతీయ సినిమా నటి.
## సినిమా, మోడలింగ్ వృత్తి

## సినిమాలు

## టీవీ షోలు
* '' ఫియర్ ఫాక్టర్: ఖత్రో కే ఖిలాడి 'పై' కలర్స్

## ఇవి కూడా చూడండి
* భారతీయ సినిమా నటీమణులు జాబితా

## సూచనలు

## మూలాలు

## బయటి లింకులు

* 

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:సింధీ ప్రజలు